Pamplona/Iruña 2021(e)ko Maiatzak 8\nMende hasierako ehungintza industrian emakumeek izandako langile borroketan inspiratuta, Kotondarrak ideia jaio zen. Industria-iraultza betean, familia baten begiradaren bidez iruditegi bisual bat sortu dugu, industrializazioaren etorreraz hitz egitea erabaki dugu, hirietarako exodoa, fabrikaren gogortasuna... baina emakume haien ereduaz ere hitz egin nahi dugu, elkarrekin arituz bizitza duinak lor zitzaketela ulertu baitzuten.\nBeti bezala, publiko txikienari kontzeptu "helduak" itzultzeko, titere-antzerkiak sorkuntzarako iruditegi, estetika eta antzerki kode berriak eskeintzen dizkigu. Azken finean, istorioak emozioen bidez bidaiatzen dutelako, eta emozioek ez dutelako adinik.\nLekua Sanduzelaiko Civivox-a\nGortari doktorearen plaza, zk.g.-Beheko solairua\nWeb Sanduzelaiko Civivox-a


bideojokuak i.a / txuma\nBi urte geroago, azkenik, Sonyk bere PS2aren salneurria beheratu du. Segaren Dreamcasta ez da gehiago egingo. Nintendok atera berri duen Gamecube kontsolak Japonian ez du espero zituen salmentak lortu. Eta Microsoften x-boxa EEBBetan kalean dagoela jakinda... zein aukeratuko zenuke eguberri hauetan? Hemen daukazue hainbat iruzkin, eguberritan bat erostekotan bazabiltzate, kontsola hauen alde eta kontra. Alderdi teknikoen konparaketa extrapolatu nahi baldin baduzue.\nSega Dreamcast. 120 euro inguru. Abendurako beherapena.\nSEGAren kontsolarik hoberena desagertu egingo da arazo ekonomikoak direla medio. Gaur egun ez da entsanblatzen, eta denbora gutxian ez du jokorik izango. Hala ere pirateatzeko errazena da. Kontsola hau pirateriari esker gailendu zitzaien besteei, baina gure lagun(-min) bukaneroek beranduegi asmatu zuten kopiak egiteko formula magikoa, eta apur bat zaharkituta geratu da besteekiko. Hala ere Segaren taberna arcade hoberenak dituzue 6 eurotan edo (Gipuzkoako herrien arabera, ateratako bataz bestekoa).\nSony Playstation II. 300 euro inguru. Kontsola+dvd.\nErlatiboki merkea da. DVD dauka. Diseinu aldetik gurasoentzako egina dirudi. Bideo baten itxura dauka. Hau da, gurasoak engainatzeko mini kanpaina egiteko prest uzten dizue Sonyk. Joko mordo bat dauzka bere baitan. PS One-ren jokoak erabili ditzazke. Badakizue, bigarren bertsioak ez dira onak izaten. DVDaren kalitatea ez da oso ona. Gogoratzen duela gutxi Mexikon topatu zuten bakteria cd-jale hori? DVDak jaten omen ditu Sonyren bigarren "bideo" honek.\nJoko ez-originalak erabiltzeko kristorenak egin behar dira. Txipa ezarri (legala omen) eta gero kopia sartzean 3 edo 4 segundoz sakatu botoi bati. Ongi irakurri duzue bai: 3-4 segundoz. Bat erosiko nuke jakiteko 5 segundoz sakatuz gero zer gertatuko ote litzatekeen jakiteko. Bideo baten itxura dauka. Japoniarra da.\nNIntendo Cube eta Gameboy advance. 240 euro inguru eta 120 euro inguru.\nNintendoren kakalitatea daukate. Bere saga famatuenak aurrera doaz (Mario, Zelda, Pokemon); hau da, joko ospetsuen remake-ak: F-zero, Zelda x, Mario-kartt-tennis eta abar. Cubearen diseinu minimalista oso erakargarria da, eta gameboy berriak bi botoi gehiago ditu, arinagoa da, meheagoa eta pantaila handiagoarekin eta erresoluzio hobeagoarekin etorri zaigu. Lau gameboy batera konektatu daitezke lasterketak eta borrokak laukotzeko. Halaber, cubearekin lotu daitezke jokoen zatiak deskargatzeko edo mandotzat erabiltzeko. Joko gehienek umeentzat eginak dirudite. Ez daukate DVDrik, eta jokoak kopiatzeako modurik ez daukagu. Japoniarra da.\nXbox. Gutxi gora behera, billeterik handienaren adina euro. (zenbat?)\nTeknikoki onena da. Azalean daraman plastikozko Xa oso ikusgarria iruditu zaigu. Sega lanean dabil jokoak prestatzen monopolioaren lagunaren kontsolarentzat. Microsoftena denez bere sistema eragilea beldurgarria izango da? Irteten eta berriro sartzen eman dezakegu egun guztia. Kontsolatik, esan nahi genuen. Amerikarra da.


TTIP negoziazioak: Europako Parlamentuak gomendio sendoak eta argiak bidaltzen ditu\n"Merkataritza eta Inbertsio Lankidetza Transatlantikoetarako negoziazioei buruzko gomendioen gaurko (uztailak 8) bozketa ona izan da Europako Parlamenturako eta TTIPrentzat ona izan da", esan du Martin Schulz Europako Parlamentuko presidenteak.\n"Gaurko ebazpenak argi eta garbi adierazten du nolakoa izango litzatekeen TTIP ona: zer egon behar duen eta zer ez azken testuan Europako Parlamentuaren beharrezko baimena jasotzeko.\n"Gaurko gomendioek Europako Parlamentuaren marra gorriak eta EBk negoziazio transatlantiko honetan modu argiagoan irabazten duten eremuak azaltzen dituzte, edukietan zein prozeduretan sakonduz.\n"Europako Parlamentuak argi eta garbi adierazi zuen ez duela inolako estandarrik mehatxatzen edo murrizten duen akordiorik onartuko, langileentzat, gizarte gaietarako, osasunerako, ingurumenerako, animalien ongizaterako edo kultur aniztasunerako. Ez du onartuko bere eskubidea arriskuan jar dezakeen akordiorik. Europako Parlamentuak ez du inoiz onartuko arauak murriztea.\n"Europako Parlamentuak ere lortu zuen Estatu Inbertitzaileen Gatazkak Konpondu ahal izateko sistema arantzatsua ikustea. Akordio bat lortu da sistema zaharra inbertitzaile eta estatuen arteko gatazkak konpontzeko sistema berri batekin ordezkatzeko, arbitraje pribatua modu eraginkorrean bihurtuz. Horrek bermatuko du interes pribatuek politika publikoen helburuak ez dituztela kaltetuko.\n"Sistema berri honek printzipio demokratikoen eta azterketen menpe egon behar du. Kasu potentzialak modu gardenean tratatuko dituzte jendaurrean izendatutako epaile profesionalek, independenteak eta profesionalek, entzunaldi publikoetan. Sistemak apelazio mekanismo bat ere izan behar du, non erabaki judizialen koherentzia bermatzen den .\n"Gaurko bozketak hain beharrezkoa den bultzada berritua ematen die negoziazio transatlantikoei. Europako Parlamentua Europa irekia eta merkataritza baten atzean dagoela erakusten du: mundua moldatu nahi duena bihar, kalitatezko lanpostu berriak sortzen dituena eta beste merkatuek eskaintzen dituzten aukerak konfiantzaz baliatzen dituena, lehiakortasuna handituz, bere estandarrak, kultura eta gizarte eredua defendatuz. "\nGai erlazionatuak:appellate mekanismoezaugarrifull-imageindependenteEpaile profesionalakentzunaldi publikopublikoki izendatua\nLehendakaritzako hitzaldi medikuntza pertsonalizatua 'stock hartzen'


lana euskaraz | Lantalan\nFotokopiagailuetan euskarari sarbidea; lanean euskararen presentzia bermatzeko beste urrats bat\nAsteartea, 2010eko abenduaren 14a\nAEkren xedea Euskal Herria euskalduntzea da eta hori lortzeko hiru esparrutan lan egiten du; ezagutzan, erabileran eta sustapenean. Horretaz gain, euskararen aldeko eragile aktiboa izateko konpromisoa hartuta dugu eta hornitzaileak hautatzeko orduan, euskarak duen garapena oso kontuan hartzen dugu. Horrexegatik aukeratu genuen Maquelsa/Konika Minolta enpresa eta ez beste bat.


Sionistak ez dira ongi etorriak ez Bilbon ezta EH-n – Federación Anarquista 🏴\nArgentina_Autoconvocados del Río Paraná: Bayer-Monsanto NO llegaron solas! Hace 41 minutos de parte de Indymedia Argentina\nPanorama de movimientos sociales y recuperadas actualizado al 20.5.2022 Hace 41 minutos de parte de Indymedia Argentina\nSionistak ez dira ongi etorriak ez Bilbon ezta EH-n\nMaiatzaren 8an, igandea, 13:00etan eta Etxebarrieta Anaien Plazatik (Unamuno).\n<M> Casco Viejo (Bilbao)\nUltra sionistak ez dira ongi etorriak\nManifestazioa Bilbon: Pablo Hasel askatu Gaur prentsaurreko…. Bilbon: ‘Lan, pentsio eta bizi baldintza duinen alde. Lan eta pentsio erreformei ez. Bizi duin baterako burujabetza’ Bihar Bilbon eta Donostian egingo diren elkarretaratzeen irakurketa eta deialdia Oroimena Bilbon ez dago salgai! Ongi etorri Malatesta Kultur Lubakia Arremeten Contra los ‘Ongi Etorris’ Ongi Etorri Zapatistak ! Frantziako kontsulatuaren aurrean gaude Ongi Etorri Arrakala II: Espacio recuperado en la calle Somera de Bilbao tras años vacío Vox ez zara ongi etorria EHn ! [EUS/CAST] Gasteizko Elkartasun Komiteak Ibai Aginagari egingo zaion ongi etorrira deitu du. Mahaingurua: Metroa Donostian: Zertan ari dira? ¿Qué está pasando? Auzotarrak, mugimendua herrikoia eta antifaxista, inposatzen dira Bilboko Alde Zaharrean sartzeko saiakera neonaziari


Batzar Orokorra egin du Soziolinguistika Klusterrak Errenterian - Soziolinguistika Klusterra\nBatzar Orokorra egin du Soziolinguistika Klusterrak Errenterian\nSoziolinguistika Klusterrak bere XVIII. Batzar Orokorra egin du martxoaren 17an, Errenteriako Xenpelar Etxean. Klusterreko bazkide den Errenteriako Udalaren izenean Aizpea Otaegi alkateak harrera egin die batzarreko parte hartzaileei; eta hizkuntza-politika zinegotzi den Itziar Ostolazak eta Euskara teknikari den Joxe Mari Jauregik batzarrean parte hartu dute.\n2021eko jarduerak, proiektuak, balantze ekonomikoa eta proiektu estrategikoen errepasoa egin dute bertan parte hartu duten bazkide-erakundeek. Jarraian 2022rako lan-plana eta aurreikuspen ekonomikoak aztertu dituzte. Bi atalei oniritzia eman die Batzarrak.\nSaioaren bigarren zatian erakundearen proiektu estrategikoen artean aurkitzen den bazkidetza-plana ariketa parte hartzaile baten bidez lantzeari eskaini zaio. Arlo honetan hurrengo urteetan jarraitu beharreko ildoez hausnartu eta eztabaidatzeko aukera eskaini du ariketak.


Iruñeko Villavesa entzierroa poliziaren oldarraldiarekin amaitu da • ZUZEU\nSan Ferminetako azken parranda biribiltzeko ekimena izaten da iruindar askorentzat Villavesa entzierroa. Jai giroan hasi dena, ordea, gomazko piloten jaurtiketekin amaitu da, igande goizaldean. Poliziak “trafiko arazoak saihesteko” bidea itxi die Estafeta kalean zebiltzan ehunka gazteei.\nDiario de Navarrak dioenez, kalejira oztopotzean gazte batzuk beirazko botilak bota dizkiete poliziei. Ateak Irekik azaldu du, ordea, paisanoz jantzitako bi polizik jendea “probokatu” egin dutela liskarrak izan zitezen. Zalaparta hasitakoan presoen pegatinak eta Herrira-ren zapia zuten “susmagarriek” elkarrekin egin dute alde. Lekuko batzuen arabera, gazteetako bat poliziarekin solasean ikusi dute beranduago.\nPoliziak gomazko pilotak jaurtikiz erantzun du. Lau atxilotu eta zenbat zauriturekin amaitu da Estafeta inguruko zalaparta.\nVillavesako entzierroari eta istiluei buruzko informazio gehiago plazaratu du Mikel Iturriak blogean. Ateak Irekik zaurituen argazkiak ere publikatu ditu eta gertatutakoaren kronika. Ramon Solak ere kronika zabala idatzi du Gara egunkarian.\nentzierroa, Iruñea, jaiak, polizia, San Fermin, villavesa\nEz gara uste dugun bezain modernoak


‘2deo serieak’ programan parte hartzeko deialdia zabalik da – KULTUR SHAREA\nDeialdi honen bidez hiru proiektu aukeratuko dira. Izena emateko epea martxoaren 8ra arte egongo da zabalik.\nDonostiako Tabakalerako 2deo laborategiak telesailak sortzen laguntzeko nazioarteko 2deo serieak programa berria abiatu. Deialdi honen bidez hiru proiektu aukeratuko dira, gutxienez bat euskaraz, eta horiek izango dira mentoretzaren xedea. Hurrengo hilabeteetan, aukeratutako pertsonek dosier bat prestatuko dute mentoreen laguntzarekin, eta ondoren Donostiako Zinemaldian aurkeztuko diete ekoizleei, banatzaileei edo inbertitzaileei, bereziki plataformei eta telebista-kateei.\nApiriletik irailera bitartean aurrez aurreko eta sareko saioak antolatuko dira, eta bertan talde bakoitzak gidoiaren analisia eta berridazketa, proiektu bakoitzaren ekoizpen- eta banaketa-estrategia eta eszenaratzea jorratuko ditu. Tabakaleran hiru eguneko egonaldia planteatzen da, ekainetik uztailera bitartean, proiektuak partekatzeko; epe horretan, saio bateratuetan lan egingo dute aukeratutako pertsonek eta mentoreek. Programaren azken zatian, Zinemaldiarekin bat etorriz, pitching saio bat egingo da, taldeek euren proiektuak sektoreko eragileei aurkezteko aukera izan dezaten, telesaila ekoizteko aukerak lortzeko.\nDeialdian pertsona fisikoek hartu ahal izango dute parte modu indibidualean, deialdi honetan jasotako baldintzekin bat eginez.\nHalaber, deialdian bi pertsona fisikok hartu ahal izango dute parte elkarrekin, euren harremana formalizatu beharrik gabe; kasu horretan, KGNZ/Tabakaleraren aurrean proiektuaren ordezkaria izango den pertsona bat izendatu edo identifikatu beharko da.\nEskatzaile bakoitzak proiektu bakar bat aurkeztu ahal¡ izango du.\nBalorazio-batzorde bat eratuko da proiektuak aukeratzeko, eta honako hauek osatuko dute: Aitor Gabilondo, Xabier Berzosa, Donostiako Zinemaldiaren ordezkari bat, EITBren ordezkari bat eta KGNZ/Tabakaleraren ordezkari bat, idazkaritza-lanak egiteko.\nHala, proiektuaren kalitateari eta sormenari emango zaie lehentasuna, baita egingarritasunari ere. Gizarte garaikidearen gaineko ikuspegia eta globaltasunaren anbizioa bateratuko dituen osagai berritzailea ere baloratuko da. Hautaketa-prozesuan zehar, batzordeak hautagaietako batzuk elkarrizketatu ahal izango ditu.\nIzena emateko epea martxoaren 8ra arte egongo da zabalik. Apirilaren 5ean programa osatzeko aukeratutako hiru proiektuak jakinaraziko dira.\nTags: 2deo, 2deo laborategia\n[BIDEOA] ‘Dardara’, Berri Txarraken biran grabatutako filma martxoaren 19an estreinatuko da zinema aretoetan


Industri iraultza eta gaur egungo kolonialismoa\n- Azaldu Japoniaren politika espantsionistaren arrazoi eta ondorio nagusiak.\nshogun (japonieraz barbaroen aurkako jeneralisimo esan nahi du): ainu-en kontrako ekintza militarrez arduratutako jeneralari enperadoreak emandako gradu militarra. 1192an diktadore/lehen-ministro kargua hartu zuen.\nsamurai: diruaren edo elikagaien truk jaunen zerbitzura zegoen gerlari profesionala.\nJaponia, 1854. urtera arte, amerikarrek Txinarako merkataritza-ibilbidean euren untziek eta baleuntziek portu japoniarrak erabil zitzaketela erabaki zuten arte, isolatuta egon zen.\nEgoera iraingarri horren ondorioz, hainbat klan eta samurai altxatu egin zen shogun-aren aurka eta boterean beste enperadore bat jartzea lortu zuten, Mutsuhito. Honekin, 1868an Meiji Tenno aroa (gobernu argitua) edo Meiji ilustrazioa hasi zen; Japoniaren aldaketaren hasiera izan zen.\n- Kanpo-politika espantsionistari dagokionez, Japoniak potentzia inperialista izan nahi zuen eta, horretarako, lurralde berriak behar zituen industrializaziorako behar-beharrezkoak ziren lehengaiak eta energia lortzeko. Horretaz gain, bere lurraldea hedatu behar zuen gero eta handiagoa zen biztanleria bertan kokatzeko.\nGogo espantsionistak Txina eta Japoniaren arteko gerra bultzatu zuen (1894-95) eta, besteak beste, Formosa irla eta Port Arthur eskuratu zituen.\nKoreako penintsula Japoniaren eraginaren mende geratu zen eta Mantxuria aberatsean sartu ziren. Baina eskualde horren atzetik zebiltzan errusiarrak ere eta tentsioek Errusia eta Japoniaren arteko gerra piztu zuten (1904-1905); Errusiak porrot egin zuen eta iraindua izan zen eta Japoniaren garaipenak mundu osoa harritu zuen. Garaipenaren ondorioz, Japoniak Sakhalin, Mantxuria eta Port Arthur eta Koreako ingurua bereganatu zituen; azken hori 1910ean anexionatu zen.


goiztiri euskaltegia: 2018/09\nAEK Jendea 2\nIkasi euskara eta izan AEK jendea!\nAEKren familia hiztegia duzue hemen, hainbat gairen inguruko hitzekin osatua: etxea, esamoldeak, asteko egunak, urtaroak, gorputz-atalak, zenbakiak...\nFamilia hiztegia 2018 from Goiztiri AEK euskaltegia\nTamarak eta Leirek euskara ikasi dute AEKn. Izan zeu ere AEK jendea!\nAEKren hiztegi orokorra\nAEKren hiztegi orokorra duzue honakoa, hainbat gairen ingurukoa: pertsonak, lagunarteko hitzak, denda edo jatetxea, garraioa...Mugikorreko aplikazioan ere baduzue hiztegi hau eskuragarri.\nHiztegi orokorra 2018 from Goiztiri AEK euskaltegia\nAIZU! aldizkaria eskura\nAIZU! aldizkariaren ale berria euskaltegian jasoko dute dohainik AEK-ko ikasle guztiek lehen eskola egunean. Eurez gain, harpidedunek ere jasoko dute etxean.\nOhi bezala, askotariko gaiak jorratu dituzte: Maite Maiora mendi lasterkariari eta Joseba Usabiaga aktoreari elkarrizketak, Japonia eta musika, etxebizitza kooperatiboa, Tretatxuren biografia, literatura irratsaioa...\nHABEren azterketetara aurkezteko matrikula aldia zabalik dago\nEuskaltegi edo autoikaskuntzarako zentro homologatuetako ikasleek B2, C1 eta C2 mailak egiaztatu ahal izateko 2018ko bigarren deialdiko probetan parte hartzeko izena emateko epea zabalik dago: irailaren 14etik 25era bitartean, biak barne.\nB1, B2, C1 eta C2 mailak egiaztatu ahal izateko deialdi irekian parte hartzeko izena emateko epea ere zabalik dago: irailaren 14etik 25era bitartean, biak barne. Deialdi honetara aurkezteko aukera izango dute euskaltegietako ikasle ez direnek ere, edozein herritarrek.\nAEKren ikaslea izateak abantailak ditu\nAEKren ikasleek zenbait abantaila dauzkate. Hilero, AIZU! aldizkaria jasotzen dute doan, irakurriz ikasteko eta gozatzeko. Horretaz gain, udako barnetegietan deskontua izaten dute eta baita euskarazko liburu, disko eta beste zenbait baliabidetan ere. Hori gutxi balitz, beste deskontu eta aukera batzuk ere izaten dira.\nEnpresek, berriz, hobaria jasotzeko aukera daukate, FUNDAEren bitartez.\nGurasoak euskara ikasten\nEuskara ikasi nahi al duzu bideoan agertzen diren gurasoen moduan? Umeak eskolan dauden ordutegian izango duzu aukera. Euskara praktikoa ikasiko duzu, seme-alabekin hitz egiteko balioko dizuna eta baita etxeko lanetan laguntzeko ere.\nOrdiziarren kasuan, gainera, eskaintza berezia dugu Ordiziako udalari esker. Hauek dira xehetasunak:\n165 ordu, urritik maiatzera.\nAstelehena, asteartea eta osteguna. 09:30-11:30 edo 14:30-16:30.\nUdalak matrikularen %75a hartuko du bere gain, beraz, ikasleak %25a besterik ez du ordainduko.\nPrezioa: 73,5 €\nEuskaraldia girotzeko jaia egingo dugu ostiralean\nEuskaraldia girotzen hasteko jaia antolatu dugu ostiralerako, hilak 14, Beasaingo Zumibuzu plazan, 18:30ean. Puzgarriak, aurpegi-margotzea, dantza eta beste zenbait kontu izango dira Irrizblai aisialdi taldearen eskutik.\nGerturatu ekitaldira, ederki pasatuko dugu eta!\nMatrikulatu irailaren 28a baino lehen! Eskaintzari buruzko informazioa HEMEN.\nIzena emateko edota informazioa jasotzeko, jarri gurekin harremanetan.\nHernanira iritsi da bertako produktuen saskia\nAsteazkenean bertako produktuen zozketa egin genuen txartela erosi zuten herritarren artean Ordiziako Euskal Jaietan. Irabazlea 311 zenbakiduna izan zen baina hura ez da agertu eta, ondorioz, ordezkoak eskuratu du saria, 904 txartel-zenbakiaren jabeak. Hernaniko Mikel Pascual Maizak eraman du saskia etxera eta produktuez gozatzeko aukera izango du bertako AEKn ikasle den bikotekidearekin batera. On egin!\nMatrikulazioa zabalik hilaren 28ra arte\n18/19 ikasturterako matrikulatzeko epea irekita dugu hilaren 28ra arte. Eskaintza zabala dugu: maila guztiak (A1,A2,B1,B1,C1 eta C2) eta titulu guztiak eskuratzeko aukera, eta ordutegi zabala. Hainbat ikastaro mota ditugu: aurrez aurreko klaseak, autoikaskuntza, online, konbinatua, guraso taldeak, jubilatu taldeak, AISA, erabilera jarduerak, mintza-praktikak...\nHilaren 19a baino lehen matrikulatuz gero, hiru epetan ordaintzeko aukera izango duzu. Goierriko udalek diruz lagundu ohi dute ikaslea. Horretaz gain, maila egiaztatuz gero, Eusko Jaurlaritzaren diru-laguntza lor daiteke.\nEskaintza katalogoa 18/19 from Goiztiri AEK euskaltegia\nMatrikulatu edo informazioa eskatu nahi izanez gero, jarri gurekin harremanetan:\nBEASAINGO GOIZTIRI AEK EUSKALTEGIA\nORDIZIAKO GOIZTIRI AEK EUSKALTEGIA\nTelefonoa: 943 88 91 74\nastelehenetik ostiralera, 10:00etatik 13:00etara eta 17:00etatik 19:30era\nBertako produktuen zozketan 0311 zenbakia izan da sariduna\nBertako produktuz osatutako saskia zozkatu dugu gaur Ordiziako Euskal Jaietako azoka berezian txartela erosi duten herritarren artean. Ohiko moduan, mahaia hainbat osagaiz hornitua izan dugu: sagarrak, tomateak, piperrak, porruak, perretxikoak,edariak...\nEguerdiko ordu biak aldera egin dugu zozketa,txartel guztiak salduta, eta hauxe izan da zenbaki saritua: 0311. Irabazleak bihar, hilak 6, arteko epea izango du agertzeko, 14:30era arte. Ordurako azaltzen ez bada, ordezko zenbakiarena igaroko da: 0904. Honek ere 24 ordu izango ditu saria jasotzeko, hau da, ostiraleko - hilak 7- 14:30era arte.\nEa sariduna lehenbailehen agertzen den, produktu sorta ederra du zain eta!\nMila esker txartela erosi duzuen guztioi, euskalduntze lanetan jarraitzeko bultzada emateagatik eta datorren urtera arte.\nOrdiziako Euskal Jaien Azoka berezian postua jarriko dugu urteroko ohiturari jarraituz. Bertako produktuz betetako saskia zozkatzeko txartelak salduko ditugu euro baten truke. Hainbat elikagaiz hornitutako produktu-sorta irabazteko aukera izango duzu txartela erosiz gero. Gainera, bide batez, euskalduntze lanean jarraitzeko laguntza emango diozu AEKri.\nHurbildu eta erosi zozketarako txartela!\nHABEren azterketetara aurkezteko matrikula aldia z...\nBertako produktuen zozketan 0311 zenbakia izan da ...


Diploma banaketa ekitaldia egingo da ostiralean HUHEZIn\nA. Leibar 2004-05-10 20:15 Eskoriatza Datorren ostiralean, hilak 14, diplomak banatuko zaizkie Humanitateak-Enpresa ikasketak amaituko dituzten laugarren promozioko ikasleei. Ekitaldia Mondragon Unibertsitatearen Eskoriatzako Humanitate eta Hezkuntza Zientzien Fakultatean egingo da, eraikin klasikoaren klaustroan. Diploma banaketan Bingen Zupiria ETBko zuzendariak parte hartuko du. Guztira 66 ikaslek jasoko dituzte diplomak.\nOrtuak egiteko lursailak zozketatu dira\nZ.V.M. 2004-05-05 18:14 Eskoriatza Eskoriatzako Udalak Almen gunearen gainaldean hiru lursail egokitu ditu. Ortuak egiteko partzelak eta txabola bat egin dituzte bertan. Astelehenean egin zen lurren zozketa.\nZuriñe Velez de Mendizabal 2004-05-03 11:00 Eskoriatza Debagoiendar ugari gerturatu zen Eskoriatzara Aitzorrotz Eguna ospatzera. Goizean mendira igo eta arratsaldez, dantzaldia eta tortilla jana egin zuten herriko plazan.\nErramun Martikorenak kontzertua emango du gaur\nA. Leibar 2004-04-30 10:15 Eskoriatza "Iparraldea bertan" hamabostaldiaren barnean, Erramun Martikorena izango da gaur Eskoriatzan, Mixel Ducaurekin batera. Kontzertua herriko polikiroldegian izango da, gaueko 22:00etan.\nHerri Urratserako autobusak antolatu dituzte\nZ.V.M. 2004-04-29 13:41 Eskoriatza Herri Urratsera joateko txartelak salgai jarri dituzte Axtrokin eta Tortolis ludotekan. Maiatzaren 6a baino lehen erosi beharko dira.\nGorka Etxabe 2004-04-28 17:16 Eskoriatza Eskoriatzako adinekoendako eguneko zentroa inauguratu dute gaur goizean. Besteak beste, Gipuzkoako Diputazioko ordezkari Ramon Jauregik eta Eskoriatzako alkate Juan Carlos Bengoak inauguratu dute. Eguneko zentroak izango du tokia 15 lagunendako, eta Aita Mennik eskainiko du zerbitzua.\n"Herensugea" izeneko txotxongilo ikuskizuna eguenean\nA. Leibar 2004-04-27 15:04 Eskoriatza Txotxongilo ikuskizuna izango da apirilaren 29an, osteguna. Txotxongilo taldeak "Herensugea" lana aurkeztuko du. Eskoriatzako liburutegian izango da, arratsaldeko 18:00etan.\nAmagoia Lasagabaster 2004-04-26 20:32 Eskoriatza Gaur, hilak 26, amaitu zaie eskoriatzarrei autopistaren proiektuaren aurkako alegazioak aurkezteko epea. Egungo egoeraren berri emateko, kaltetutako elkarteko kideek prentsaurrekoa eskaini dute gaur goizean, Donostiako Koldo Mitxelena kultur gunean. Ekitaldian, 40 bat eskoriatzar izan dira.contributors:\nAitzorrotz eguna ospatuko da maiatzaren 2an\nZ.V.M. 2004-04-23 19:07 Eskoriatza Aitzorrotz eguna maiatzaren 2an egingo da. Ekitaldiz beteriko eguna; antolatzaileek parte hartzera deitzen ditu herritarrak.\nSendabelarrei buruzko ikastaroa\nZuriñe Velez de Mendizabal 2004-04-22 18:11 Eskoriatza Amuska Emakume taldeak maiatzean sendabelarrei buruzko eskolak emango ditu. Izen emateko epea apirilaren 26 eta 27an izango da.\nEzohiko bilkura zapatuan\nZuriñe Velez de Mendizabal 2004-04-22 17:53 Eskoriatza Ezohiko osoko bilkura egingo dute zapatuan udaletxean. Bertan landuko duten gaia autobideari buruz izango da.\nKultura orokorra lantzeko ikastaroa\nZuriñe Velez de Mendizabal 2004-04-20 20:28 Eskoriatza Eskoriatzako Emakume Elkarteak hitzaldia antolatu du apirilaren 28rako. Kultura orokorra lantzeko ikastaro bat antolatu du elkarteak.\nUdalaren eskaerari ezetz esan dio Gipuzkoako Diputazioak\nGorka Etxabe 2004-04-20 18:19 Eskoriatza Eskoriatzako Udalak eta Eibar-Gasteiz autobidearen proiektuaren kaltetuen elkarteak eskatu zioten Diputazioari helegiteak aurkezteko epea luzatzeko. Eskoriatzako Udalak gaur jakin duenez, Aldundiak ez du epea luzatuko.\nUdalekuetarako begirale bila\nZuriñe Velez de Mendizabal 2004-04-06 18:06 Eskoriatza Udaleku irekietarako bost begirale behar dira. Apirilaren 20a baino eman beharko dute interesatuek izena.\nJesus Arroiabe plater-tiroan seigarren\nZuriñe Velez de Mendizabal 2004-04-06 13:32 Eskoriatza Jesus Arroiabe eskoriatzarrak plater-tiroko Errege Kopako lehen itzulia jokatu eta seigarren postua lortu zuen.\nAste Santutan kiroldegiko ordutegiaren aldaketa\nZuriñe Velez de Mendizabal 2004-04-06 13:28 Eskoriatza Eskoriatzako kiroldegiko arduradunek, Aste Santuetan ordutegi aldaketa egongo dela eman dute jakitera.\nA. Leibar 2004-04-06 13:20 Eskoriatza A-1 Autopistak Eskoriatzan izango duen eragin handiaren aurrean, elkarte-koordinadora bat sortu da. Bertako partaide dira eragina jasango duten herritarrak, lursailen jabeak eta ingurumen alorrean lanean diharduten Udaleko zenbait kide; Udalak ere interesa azaldu du autopistaren inguruko jarraipena egiteko. Elkarteak prentsa oharra kaleratu berri du; hona hemen oharra bere osotasunean.\nUdal aurrekontuak onartu dituzte Eskoriatzan\nZuriñe Velez de Mendizabal 2004-04-01 13:18 Eskoriatza Martxoaren 25ean onartu zituzten udal aurrekontuak. Iazkoa baino %11 txikiagoa da aurtengoa. Zati handi bat Santa Ana urbanizatzeko erabiliko dute\nEguneko zentroa martxoaz geroztik\nZuriñe Velez de Mendizabal 2004-04-01 12:14 Eskoriatza Martxoaz geroztik eguneko zentroa dago herrian. Zazpi pertsona joaten dira bertara, 9:00etatik 18:00etara, eta batez ere, errehabilitazio ariketak egiten dituzte.\nOrtuak eskuratzeko epea amaitu da\nDeiane Arrieta 2004-03-31 22:29 Eskoriatza Gaur ,hilak 31, izan da azken eguna izena emateko. Eta 20 erretiratu inguruk eman dute izena Torrebasoko 30 lursaieltariko bat eskuratzeko.\n‹‹ Aurrekoak 1 2 3 4 ... 222 223 224 225 226 227 228 229 230 Hurrengoak ››\nKuttuna Aranburuzabala kalea 19, behea\nHemen bizi, hemen erosi\nNeguko Kontserbazio Lanak


AFA-DFA - Arabako barnealdeko hondartzetan ia 130.000 bisitari izan dira udan, bandera urdineko beren bigarren urtean\nCurrent: Arabako barnealdeko hondartzetan ia 130.000 bisitari izan dira udan, bandera urdineko beren bigarren urtean\nArabako barnealdeko hondartzetan ia 130.000 bisitari izan dira udan, bandera urdineko beren bigarren urtean\nUztailean izan da bisitari gehien, nahiz eta abuztua duten nahiago Euskaditik kanpoko bisitariek\nGasteiz, 2017ko irailaren 7a. Landa eta Garaioko hondartzetan, guztira, 129.038 bisitari izan dira joan den irailaren 3an amaitu zen udako kanpainan. Horiexek dira Zadorrako urtegietara joandako bisitarien datuak bandera urdineko bigarren urtean; izan ere, bandera horrek aintzat hartzen baitu erabilera publikoaren eta ingurumenaren kontserbazioaren arteko bateragarritasuna.\nHilabeteka, uztaila izan da Arabako hondartzetan bisitari gehien izan den hila: ia 44.000. Halaber, abuztua izan da berriro Euskal Autonomia Erkidegotik kanpoko pertsonek nahien duten hila. Nafarroa, Katalunia, Madril, Valentzia, Andaluzia edo Galizia dira Garaioko bulegora informazio eske hurbildu diren pertsonen jatorria, Alemania, Frantzia, Ingalaterra, Italia, Australia, Israel edo Venezuelako kontsultak ere izan diren arren.\nEguraldia da aldaera garrantzitsuena Garaio eta Landako parkeetara bisitariak joateko orduan. Hori dela eta, ekainean izandako bisitek (ia 41.000) markak hautsi dituzte eta bikoiztu egin dute aurreko urteko aldi berean izan zen bisita kopurua.


Garraioa bultzatzeko Jundiz eta Foronda trenbidez lotzea planteatu du EH Bilduk\nMiren Larrion: Betoñu eta Gamarra industria poligonoak berreskuratu nahi ditugu\n| 2019-05-14 12:33:00\nEH Bilduk proposatu du Jundiz industria poligonoa eta Foronda trenbidez lotzea Gasteizko aireportuan garraioa bultzatzeko asmoz. 5,5 kilometroko trenbide berri bat izango litzateke, Adifen Jundizko egungo tren-geltokitik eta 15 milioi euroko inbertsioa izango luke. Horrela azaldu du Arabako Ahaldun Nagusia izateko hautagaia Kike Fdez de Pinedok gaur Estarronan egindako aurkezpenean.\nProposamen honekin batera, Bilodan eraiki nahi duten geltoki intermodala eraikitzeko planak baztertzen ditu EH Bilduk. Horren ordez, egungo Jundizko une logistikoa Krispijanaraino handitzea planteatzen du bertan 750 metroko trenak hartu ahal direlarik. “Ez du inolako zentzurik merkantzia-geltoki berri bat eraikitzea egun dagoen geltokitik 2.000 metrotara, 46 hektarea okupatuz eta Bide Berdea moztuz”, kritikatu du Fdez de Pinedok.\nEremu horretarako EH Bilduren proposamenak AP1 eta A1 errepideen arteko lotune berri bat jasotzen du, Foronda aireportuko mendebaldetik Foronda bera eta Jundiz lotuz eta Estarrona beste aldera utziz. “Etxabarri-Ibiñatik Armiñoira egin den proposamena baino zentzudunagoa da, eta behin betiko konponduko ditu orain Etxabarri-Ibiña eta N-622 errepidearen lotunean sortzen diren arazoak”, azaldu du Arabako Ahaldun Nagusia izateko hautagaiak.\nH24 eta Mugako Ikuskatze Gunea berreskuratu ostean, EH Bildu Forondako aireportua bultzatzearen aldekoa da, beti ere herri ikuspegi batetik. “Euskal aireportuen artean elkarlana eta osagarritasuna bilatu behar ditugu Gasteizko aireportuaren indarguneak aprobetxatuz garraio aireportua izateko. Horrez gain, hegaldi erregularrak, charterrak eta ozeanoz gaindiko hegaldiak erakarri behar ditugu”, gaineratu du Fdez de Pinedok.\nAzkenik, Hegaraba egitasmoan jasotzen zen bezala, EH Bilduk polo teknologiko bat sortu nahi du gertu eta gutxiegi erabilita dagoen Miñao Parke Teknologikoarekin batera. Bi azpiegiturak bultzatzea du helburu eta kasu honetan, energia berriztagarriak, biozientzia eta fabrikazio aurreratua izango ditu zutabe bezala, Arabak arlo horietan puntako enpresak dituelako.\nGasteizek duen arazoetako bat industria arloan da ez dagoela inolako udal estrategiarik honezkero ezarrita dauden industriguneak birmoldatzeko eta horiei balioa emateko. Adibiderik onena da Gamarra eta Betoñuko industriguneen apurkako degradazioa: enpresa askok lanean jarraitzen dute, baina hutsik dauden orube asko daude, pabilioi zaharkituak, etab. Miñaoko parkea handitzeko asmoen aurrean, Gasteiztik urrun, EH Bilduren apustua da enpresa aurreratuak hirigunera hurbiltzea, beste hiri batzuetan egin den modura.\n«Guk uste dugu posiblea eta beharrezkoa dela Betoñu eta Gamarra berreskuratzea enpresa jarduerak egiteko. Bereziki, erraztu nahi dugu enpresa teknologikoak eta zerbitzu aurreratuakgertuago eta hiriaren erdigunearekin konektatuta egotea», defendatu du Miren Larrion alkategaiak.\nEH Bilduren proposamenaren xedea Betoñu eta Gamarrako industriguneak berritzea da. 3,5 milioi metro koadrorekin, hiriaren birmoldatze plan handinahitsuena litzateke. Koalizioak zaharberritze plan berezi bat bultzatzeko asmoa du horretarako. Ideia da hirigintza moderno eta erakargarria sortzea, enpresa berriak erakartzeko. Berrikuntzarako, aisialdirako, zerbitzuetarako, industria erakuslehioetarako, edo orube handiak behar dituzten enpresentzako kokalekuak prestatuko liratete planaren barruan.


Orientazioa aukeratu al daiteke? — Gaztezulo\nOrientazioa aukeratu al daiteke?\nOrientazioa aukeratu al daiteke? https://www.gaztezulo.eus/albisteak/orientazioa-aukeratu-al-daiteke https://www.gaztezulo.eus/albisteak/orientazioa-aukeratu-al-daiteke/@@download/image/2012745141sexua_1360353598.jpg\nFamilia gaietarako Pontifize Kontseiluaren esanetan, "praktika homosexualak terapia egoki baten bidez sendatu daitezke". Bestalde, korronte aurrerakoiek diote konbentzinalismoek galarazten digutela heterotik homoranzko igarotzea esploratzea. Baina, aukeratu daitekeen zerbait al da hau?\nEspainian eta Hego Euskal Herrian, XIX. mendean, homosexualak munstro gisara kriminalizatu zituzten eta, XX. mendearen lehenengo laurdenean ikuspegi moralizatzaile hori leundu bazen ere, frankismoak gogor jazarri eta kartzeleratu zituen gay eta lesbianak, baita lan zelaietara bidali ere. 1970etik aurrera, Arriskugarritasun eta Gizarte Erreabilitazio Legeak homosexualitatea "sendatzeko eta tratatzeko" ahaleginean sakondu zuen honetarako kartzela bereziak finkatuta eta beste espetxe askotan ere homosexualentzako guneak gordeta. Hauetan, presoen desio erotikoaren sexu orientazioa aldatzen saiatzen ziren, horretarako nazka terapiak baliatuz, besteak beste: estimulu homosexualen aurrean deskarga elektrikoak jasotzen zituzten, estimulu heterosexualak agertzean gelditzen zirenak.\nIparraldeari dagokionez, Frantziar Iraultzak homosexualitate delitua deuseztatu zuen, nahiz eta Napoleonek kodigo penalean mantendu. 1999 urtean, pertsona homosexualen arteko harremanak legezko bilakatzeko aukera zabaldu zen bateratze zibilen bidez. Espainiar Parlamentuak 2005ean onartu zuen, legez, homosexualen arteko ezkontza.\nHala ere, jarrera erreakzionarioak mantentzen dituzten sektore eta liderrak badira oraindik. Polemikoenetako bat Aquilino Polaino da, Madrilgo San Pablo CEU Unibertsitateko Psikologia Departamentuko katedradun eta zuzendaria, Opus Dei-eko irakasle numerarioa. Bera bezala, badira beste hamaika psikologo eta klinika modu indibidualean homosexual nahiz bisexualekin aritzen direnak; jokabide homosexualak deuseztu eta hauek heterosexual bihurtu nahian. Bide bertsutik doa Donostiako apezpiku Jose Ignacio Munilla Aguirrek izenpetutako Homosexualitatea eta itxaropena artikulua ere.\nIdeologiaren beste muturrean, korronte aurrerakoiek justu kontrako bidea egitearen aukera aldarrikatzen dute, alegia, heterotik homoranzko igarotzea esploratzeko aukera defendatzen dute. Izan ere, hauen ustez, orain arteko ukazioa ez da borondatezkoa izan, eta gizartean errotutako konbentzionalismoek, estatusek, moralitateak eta hezkuntzak galarazten digute pauso hori ematea.\nEgonkorra eta ez aldagarria\nFunts zientifikoak, ordea, bi ikusmoldeak (Elizarena eta aurrerakoiena) indargabetzen ditu, bi pentsamolde horien oinarrian dagoen ideiak hau da, gizaki baten desio erotikoaren sexu orientazioa aldagarria dela pentsatzea ez duelako aldeko argudio objektiborik. Aitzitik, egonkorra da eta jaio aurretiko prozesu hormonalen baitan dago; beraz, ez da terapeutikoki aldagarria. Hipotalamo-Hipofisis-Gonada ejea bezala, jaio aurretik sexuatzen da eta pubertarora arte ez da adierazten. Hortaz, garrantzitsua da sexuazio prozesua eta honen adierazpena edo subjektuaren pertzeptzioa bereiztea.\nEzinbestekoa da, baita ere, jokabideak eta desioak ez nahastea. Izan ere, jokabide heterosexual eta homosexualak ez dira beti desio heterosexual eta homosexualetatik etortzen, hurrenez hurren. Alegia, gauza bat da desiratzen duguna, eta beste bat egiten duguna.\nNork bere desio erotikoaren sexu orientazioa zein den argitu nahi badu, desioan ipini beharko dugu arreta eta masturbazioari lotuta ageri diren fantasiak nolakoak diren aztertzea lagungarria izan daiteke hausnarketarako.\nGizonek mendez mende erabili izan dituzte eraztun hauek zakilaren sentsibilitatea areagotzeko, erekzioak luzatzeko edota isurketak atzeratzeko. Gaur egun, kolore, forma eta material askotarikoak (larruzkoak, gomazkoak, metalezkoak) aurki ditzakegu. Tartean, bada bikotekideari plazera eman diezaiokeen bibragailu txiki bat daraman aldaera bat. Baina, kontuz! Produktu hauek saltzen dituztenek eta medikuek ez dute gomendatzen ordu erdi baino gehiagoz erabiltzea, eta eraztuna jarrita lo gelditzea edota drogak hartzea ere arriskutsua izan daiteke.


AEKren Praktika Zerbitzuak eta Urtxintxa Eskolak Familian euskaraz jolasean egitasmoa elkarlanean abiatu dute familian euskararen transmisioan eragiteko. Martxoa eta abendua bitartean gutxienez 20 aldiz eskainiko da tailerra. Urtxintxa Eskolak prestatuta. Egitasmo honen bidez, AEK-ko Gurasolagun taldeetako familiak (gurasoak eta umeak) elkarrekin jarriko dituzte euskaraz olgetan.\nHelburua da jasotzaileek euskaraz jolasteko baliabideak eskuratzea egunerokotasunean erabiltzeko, eta familia barneko eta familien arteko euskarazko harremana indartzea. Baita herri eta hirietan euskara kalera ateratzea ere.\nOrdu eta erdiko saio ludikoak izango dira, hizkuntza gozamenaren bidez eta presiorik gabe lantzeko. Denetariko jolasak probatuko dituzte: esku-jolasak, bikoteka edo taldeka egitekoak, kulunkatzeko jolasak, korrukoak, konfiantza-jolasak, kooperatiboak, betikoak (sokadantza, goma, zibak...), abestiak eta dantzak...


Aireportuek iazko abuztuan galdutako bidaiarien erdiak berreskuratu dituzte | Ekonomia | Berria\nAireportuek iazko abuztuan galdutako bidaiarien erdiak berreskuratu dituzte\nUrrun daude, ordea, 2019ko datuetatik, orduko abuztuan baino %26 gutxiago izan baitira Hegoaldeko aireportuetan: erorikoa %66koa da urteko lehen zortzi hilabeteetan\nAireportuetako datuek baieztatu egin dute abuztuan Euskal Herriko kaleetan antzemandakoa: turismoak gora egin du. Iazko abuztuan eta aurtengo uda hasieran baino beteagoak izan dira hotelak, eta beteagoak izan dira, hortaz, Euskal Herrira bidaiariak ekarri dituzten hegazkinak ere. AENA aireportuen kudeatzailearen arabera, aurtengo abuztuan 462.051 bidaiarik erabili dituzte Hego Euskal Herriko lau aireportuak, iazko abuztuan baino 220.517 gehiago. Hau da, %91,3 handitu da bidaiarien kopurua abuztu batetik bestera. Edo bestela esanda, iaz galdutakoen erdiak baino gehiago (%56) berreskuratu dituztela.\nAireportu guztietan egin du gora trafikoak, baina bereziki Noainen (+%224) eta Hondarribian (+%152). Edonola ere, datu osoetan Loiuko aireportuak du pisu handiena, Bizkaiko aireportura iristen baitira —edo handik irteten dira— lau lurraldeetako ia hamar bidaiaritik bederatzi. Loiun trafikoa %86 handitu da.\nBaina begirada pandemia aurreko datuetara eramanez gero, argi dago oraindik asko falta dela aireportuek koronabirusaren aurreko irudia berreskuratzeko. Izan ere, 2019ko abuztuan ia 625.000 lagun igaro ziren aireportuetatik. Aurten 162.000 gutxiago izan dira (-%26).\nHau da, 2019ko bidaiarien laurdena falta dela oraindik. Ikusteko dago horiek berreskuratuko ote dituzten, badaudelako pandemiak hauspotutako zenbait joera, luzaroan iraun dezaketenak: hala nola oporrak etxetik gertuago igarotzeko asmoa, negozio bidaien gutxitzea eta ingurumenarekiko kezka —hegazkinek isurtzen dute gizakien jardunaren ondoren isurtzen den CO2aren %2,5, baina garraioak eragindakoaren %12etik gora; gainera, autoekin ez bezala, hegazkinekin ez dago oraingoz erregai fosilen alternatiba sendorik—.\nOndorioz, baliteke urteak behar izatea 2019ko mailara itzultzeko, edo halakorik ez gertatzea etorkizun hurbilean. Urte horretan hautsi zituzten markak Euskal Herriko bost aireportuek, 7,7 milioi bidaiariekin. Kopurua zortzi milioietatik gertuago izango zatekeen, baldin eta Miarritzeko aireportua hainbat astez itxita egon ez bazen berritze lanak egin ahal izateko.\nLapurdiko kostaldeko aireportuak ez du hilabeteko trafikoaren daturik eman pandemia hasi zenetik, baina trafiko aldetik, Euskal Herriko aireporturik handienetan bigarrena da, Loiutik urrun baina Hondarribiak, Noainek, eta Forondak batera dituzten erabiltzaileen gainetik. Iaz, esaterako, 383.366 bidaiari igaro ziren Miarritzetik, aurreko urtean baino %64 gutxiago. 2020ko martxoaren erdialdean itxi zuten, eta ez zuten ekainera arte berriro ireki.\nErorikoa apaltzen ari da\nAbuztuko trafiko gorakadaren eskutik, 2021eko datuak jada 2020koen gainetik daude. Zehazki, Hego Euskal Herriko lau aireportuek milioi eta erdi bidaiari izan dituzte urtarrilaren hasieratik abuztuaren bukaerara, iazko lehen zortzi hilabeteetan baino 57.102 gehiago (+%3,9).\nKontuan hartu behar da 2020ko lehen bi hilabete eta erdietan —trafiko aldetik ahulenak, bidenabar— ez zela garraiorako murrizketarik izan; 2021. urtean, kontrara, Euskal Herria eta Europako herrialde gehienak koronabirusaren hirugarren olatuaren aurka borrokan ari zirenez, joan-etorrietarako muga asko izan ziren, eta horrek aisialdirako eta lanerako bidaiak asko murriztu zituen. Muga horietako asko kendu ziren udaberriaren amaieran, eta orduz gero handitu da mugimendua Euskal Herriko eta kanpoko aireportuetan.\nEdonola ere, 2019ko datuetatik oso urrun geratuko da 2021. urtea, eta nekez iritsiko da orduan izandako bidaiarien erdira. Lehen zortzi hilabeteetan, erorikoa %66koa izan da. Uztailean, berriz, ia %73koa zen.


Garatzeko bidean lankidetza programak garatzen dituzten Gobernuz Kanpoko Erakundeentzat (GKE) laguntzak. - Azpeitiko Udala\nGaratzeko bidean lankidetza programak garatzen dituzten Gobernuz Kanpoko Erakundeentzat (GKE) laguntzak.\nGaratzeko bidean lankidetza programak garatzen dituzten Gobernuz Kanpoko Erakundeentzat (GKE) laguntzak .\nOinarri arautzaileak: Azpeitiko Udalak 2021eko ekainaren 1ean Garatzeko bidean lankidetza programak garatzen dituzten Gobernuz Kanpoko Erakundeentzat (GKE) laguntzak emateko oinarriak eta deialdia onartu zituen (Gipuzkoako ALDIZKARI OFIZIALA 2021eko ekainaren 16ko alea).\nLaguntza hauen helburua urtean zehar (gobernuz kanpo erakundeei) garabidean lankidetza programak antolatu eta lortzeko, garatzeko bidean dauden herrialdetako biztanleen baldintza sozio-ekonomikoak hobetze alde dirulaguntzak ematea da.\n2021 ekitaldirako deialdia: Alkatetzak 2021/06/16 (G.A.O. 112 zenbakia, 2021/06/16)\n2021rako deialdiaren aurrekontua: 90.000 euro.\nAurrekontuko partida: 1.0600.481.230.00.01.2021.\nOnartutako proiektuak eta onuradunak:\n1.- EL SALVADOR ELKARTASUNA. Emakumeen sexu- eta ugalketa-osasunerako giza eskubidea bermatzea. (Miren Lurdes Odriozola Uzkudun)- 15.000€.\n2.- KHAMAR. Al Basari eskola eta umeen laguntza (Joanes Amenabar Altuna)- 5.440€\n3.- MUNDU BERRIA BIHOTZEAN. Memoria eta Bakerako Kultur Zentroa - II. Fasea (Aitor Zinkunegi Uzkudun)- 11.080€\n4.- BEHAR BIDASOA. 3 etxetxo eraikitzea. (Iñaki Lizaso Gurrutxaga.)- 9.106,4€.\nOnartu ez diren proiektuak:\n1.-ZAPOREAK SOLIDARIOS. (Jesús Mª Jalón Martinez) - Ez du betetzen 3.artikuluan ezarritako baldintza: hau da, erakunde onuraduna izatea izan ere ez dauka egoitza nagusia edo legez eratutako ordezkaritza Azpeitian, edo eskatzailea ez dago azken 4 urteetan Azpeitian.\n2. AMS MUNDU SOLIDARIOA. (Isabel Medina Gomez) -Epez kanpo aurkeztu du eskaera. Hau da uztailaren 2an.\nAzpeitiko Udalak dirulaguntza publikoak ematean ezinbestean bete behar duen publizitatearen printzipioaren baitan jakinarazi dena.\nAzpeitian, 2021eko uztailaren 29an. Alkateak.- Nagore Alkorta Elorza.\nAlkatetzak 2021eko uztailaren 20an Gobernuz Kanpoko Erakundeei dirulaguntzak ematea onartu zuen. Oinarriekin bat, dirulaguntzaren helburu den ekintza gauzatzeko onuradunari %75a ordaindu zitzaion.\nJustifikazioari buruzko dokumentazioa aztertu eta gero, 2022ko martxoaren 29an dirulaguntzen bigarren zatia ordaintzea erabaki da:\n1.- EL SALVADOR ELKARTASUNA. Emakumeen sexu- eta ugalketa-osasunerako giza eskubidea bermatzea. (Miren Lurdes Odriozola Uzkudun)- 3.750 €.\n2.- KHAMAR. Al Basari eskola eta umeen laguntza. (Joanes Amenabar Altuna)- 1.360 €.\n3.- MUNDU BERRIA BIHOTZEAN. Memoria eta Bakerako Kultur Zentroa - II. Fasea. (Aitor Zinkunegi Uzkudun)- 196 €.\n4.- BEHAR BIDASOA. 3 etxetxo eraikitzea. (Iñaki Lizaso Gurrutxaga.)- 2.276,60 €.\nAzpeitian, 2022ko martxoaren 29an. Alkateak.- Nagore Alkorta Elorza.\nLaguntza hauen helburua urtean zehar (gobernuz kanpo erakundeei) garabidean lankidetza programak antolatu eta lortzeko, garatzeko bidean dauden herrialdetako biztanleen baldintza sozio-ekonomikoak hobetze alde diru-laguntzak ematea da.\nAlkatetzak 2021eko uztailaren 20an Gobernuz Kanpoko Erakundeei diru-laguntzak ematea onartu zuen. Oinarriekin bat, diru-laguntzaren helburu den ekintza gauzatzeko onuradunari %75a ordaindu zitzaion.\nJustifikazioari buruzko dokumentazioa aztertu eta gero, 2022ko martxoaren 29an diru-laguntzen bigarren zatia ordaintzea erabaki zen.\n2022ko maiatzaren 27an ondoren zehazten den erakundeari hirugarren ordainketa egitea erabaki da:\n1.- MUNDU BERRIA BIHOTZEAN. Memoria eta Bakerako Kultur Zentroa - II. Fasea. (Aitor Zinkunegi Uzkudun)- 1.603,22 €.\nAzpeitiko Udalak diru-laguntza publikoak ematean ezinbestean bete behar duen publizitatearen printzipioaren baitan jakinarazi dena.\nAzpeitian, 2022ko maiatzaren 27an. Alkateak.- Nagore Alkorta Elorza


Iparraldean euskara sustatzeko lanari babesa • ZUZEU\nIragan astean Ipar Euskal Herriko Euskararen erakunde publikoak eta EAEko Jaurlaritzak sinatu zuten hitzarmena azaldu du Patxi Baztarrikak, Hizkuntza Politikarako sailburuordeak bere blogean, eta laburtuta dakargu azpira:\nMathieu Bergé, Ipar Euskal Herriko Euskararen Erakunde Publikoaren (EEP) presidentearekin batera, 2011-2016 epealdiari dagokion hitzarmen-markoaren urteko eranskina aurkeztu nuen martxoaren 31n, Baionan egindako ekitaldian. Eranskin horretan zehazten da, Eusko Jaurlaritzaren Hizkuntza Politikarako Sailburordetzak eta EEP-k 2016an elkarlanerako zein lan ildo garatuko dituzten Hizkuntza Politikari dagokionean, bai eta Ipar Euskal Herrian euskararen aldeko eragileen proiektuak diruz nola lagunduko diren ere (…).\nVI. inkesta soziolinguistikoaren prestaketa-lanen abiatzea.\nEuskararen erabilera areagotzeko elkarlana.\nHABEren Ikasbil eta Irakasbil web guneei dagokienez, helduen euskara-ikaskuntza sustatzeko baliabide didaktikoak ‘on line’ eta modu irekian eskaintzeko HABEk duen Ikasbil web gunea Iparraldeko euskara ikasleek ere erabil dezaten zabalkundea egingo dute EEPek eta HABEk.\nEuskararen Adierazle Sistema (EAS) eraikitzeko elkarlana.\nHizkuntza Politikarako Sailburuordetzaren eta Euskararen Erakunde Publikoaren zerbitzuen artean informazioa trukatzea.\nBestalde, Ipar Euskal Herrian euskararen erabilera sustatzeko ekimenak garatzen dituzten erakunde pribatuen lana diruz laguntzeko, 2016. urterako 1.730.000 euroko lankidetzarako funtsa eratuko da, alde bien ekarpenez. Eusko Jaurlaritzaren Hizkuntza Politikarako Sailburuordetzak 400.000 euro ipiniko ditu horretarako (…).\n2007ko otsailaren 7an sinatu zen, Baionan ere, Ipar Euskal Herriko Euskararen Erakunde Publiko eta Eusko Jaurlaritzaren arteko lehen hitzarmen-markoa. Argia zen akordio haren helburu nagusia: euskara sustatzeko hizkuntza politikarekin loturiko gaietan mugaz gaindiko lankidetza garatzea eta, era berean, erakundeon arteko harreman iraunkorrak ezartzeko eta gauzatzeko bideak finkatzea (…). Lehenbiziko akordio haren ondoren, 2011n hain zuzen ere, izenpetu zen Eusko Jaurlaritzaren eta Euskararen Erakunde Publikoaren arteko bigarren hitzarmen-markoa, 2011-2016 epealdirako (…).\nEta hori guztia ahalbidetzea, gauza askoren esku dago. Ezinbestekoa da, nola ez, herri-aginteon lana eta konpromisoa, euskara biziberritzeko ahaleginean. Eta osteguneko mahai hori konpromiso horren irudi egokia da. Elkarrekin ari gara, mugaz gaindi, Iparraldean euskara sustatzeko lanari babesa eskaintzen, gizarte eragileen eginahalari finantzazioaren bidea irekitzen, besteak beste (…).\n“Aurten ekingo diegu VI. Inkesta Soziolinguistikoaren lanei euskararen lurralde guztietan; Iparraldea barne, jakina”\nDuela bost urte, 2011ko Inkestan ageri zenez, elebidunen ehunekoak gora zihoazen EAEn eta Nafarroan. EAEn indartsu, eta Nafarroan apalago. Iparraldean, aldiz, galerak zeuden oraindik. Hala ere, Iparraldeko gazteen artean gora egin zuen elebidunen ehunekoak eta kopuruak. Galerari aurre egin diezaiokeen bidea eta argitasuna ikusten hasi ginen Iparraldean ere. Ea Inkesta honetan gertakari itxaropentsu eta positibo hura berresten den (…).\nSARRERA BERE OSOTASUNEAN\neuskara, Euskararen Erakunde Publikoa, Eusko jaurlaritza, hitzarmena, Patxi Baztarrika\nLin-ajea edo "los de fuera"


Rif - Wikipedia, entziklopedia askea.\nHiriburua Alhucemas, Nador\nAdministrazioa Maroko, Espainia\nHizkuntza(k) Riftera (amazigeraren dialektoa, arabieraz, xelha), arabiera, frantsesa, espainiera\nOfiziala(k) arabiera, frantsesa, espainiera\n1921-1926 artean Rifeko Errepublika independentea izan zuen\nRif (amazigeraz Arrif, arabieraz الريف, tifinagh ortografiaz ⴰⵔⵔⵉⴼ, espainieraz Rif), geografia aldetik, Afrikako ipar-mendebaldeko eskualde menditsua da; nazio aldetik, bertako estaturik gabeko amazig herria.\nRiftarrak amazigak dira eta tarrifit (arabieraz xelha) amazigeraren dialektoa dute hizkuntza. Hala ere, riftar gehienek arabieraz ere egiten du, bertako hizkuntza ofizial bakarra denez gero. Espainiera edo frantsesa ere hitz egiten dute riftar gehienek.\nRif Maroko estatu administrazioko bost herrialdetan banatuta dago: Al Hoceima, Nador, Taza, Berkane eta Taourirt.Espainia estatu administrazioko Melilla autonomia hiria ere Rrifko lurraldea da.\nRifko herririk garrantzitsuenak Nador, Kebdana, Berkane, Taza eta Axdir dira.\nArrif amazig edo berbere herria da. Amazigeraren tarrifit dialektoa da bertako hizkuntza\nHistoriaurretik hona Rif berberea izan da, tribu edo kabiletan modu horizontalean antolatuta.\nFeniziarrak K.A. XI. mendean Tetuan eta Melilla hiriak sortu zituzten. Gerora, kartagotarrek hartu zuten inguruko domeinua, erromatarrak Hirugarren Gerra Punikoan Kartago menperatu eta Rif Mauretania Erromako probintziaren barruan gelditu zen. V. mendean bandaloek erromatarrak azpiratu zuten, eta VI. mendean bizantzioarrek berreskuratu zuten eskualdea.\nVII. mendean sortaldeko beduinoak sartu ziren Rifen. Salih I ibn Mansur-ek, 710. urtean Nekor Erresuma sortu zuen, Rifen. Rif osoa islamiartu zen, eta hiriak arabiartu ere, baina landa eta mendi inguruetan amazig herriaren hizkuntzak eta kulturak iraun dute gaur egun arte.\nXV. mendean Espainiatik kanporatutako musulman asko Rifen instalatu zen, eta besteren artean Chefchaouen hiria sortu zuten.\n1415ean Portugalek Ceuta konkistatu zuen. Medina Sidonia Etxeak, Espainiako Elisabet Katolikoaren onespenarekin, Melilla okupatu zuen, 1497an.\nXIX. mendean Espainiak bere presentzia areagotzeko joera indartu zuen, Melilla eta bestelako goarnizioen lurraldeak zabalduz. 1859-1860 urteetan Afrikako Gerra izenaz ezagutzen den operazio militarrak burutu zuen Espainiak. Gerora, Espainiaren interes espantsionistek riftarren erasoaldiak ere ekarri zituen.\n1906ko Akordioaren arabera Protektoratu espainolak hartzen zuen lurraldea\n1904an Marokoko lurraldeak Frantzia eta Espainiaren artean banatu zituzten, eta Marokoko iparraldea Espainiaren esku gelditu zen. Horretara, Rif osoa Protektoratu espainolaren barruan gelditu zen. Hartara, Rifko tribuek aurre egin zizkioten espainiarren okupazio armadari (ikus Rifeko gerra). 1909-1912 artean Mohamed el-Mizianek gidatu zituen horka arrifiak okupazioaren aurka. Ahmed el-Raisunik gerla santua aldarrikatu zuen espainiarren aurka eta Jebala administratzeko hitzarmena lortu zuen espainiarrekin. Rifen, Abd el-Krimek gidatutako gerrillariek Espainiako armada osoa Annualeko guduan (1921) eraitsi eta Melilla ezik Rif, Jemala eta Gomarako lurralde guztiaren domeinua eskuratu zuen.\nRifeko Errepublikaren bandera\nAbd el-Krimek Rifko Errepublika independentea aldarrikatu zuen, Rif herri amazigaren estatu independentea. 1925ean Frantzia eta Espainia elkartu ziren eta gerra osoa bideratu zuen Rifko Errepublika 1926an desegin arte. Hartara, Rif Espainiaren menpean gelditu zen, 1956an Maroko estatu independentea sortu eta haren soberanian gelditu artean.\n1958-1959. urteetan riftarrak matxinatu ziren Marokoko agintearen kontra. Hasan II erregeak errepresio latza bideratu zuen Rifaren aurka: napalm bonbak erabili zituzten, eta 8.000 hildako eta milaka riftar zauritu, atxilotu, torturatu eta espetxeratu zituzten.\nRifen independentziaren aldeko mugimenduak gorabeherak izan ditu harrez gero. Hassan II.a Marokokoa erregearen aldian, amazig hizkuntzak eta kulturak jazarpen bortitzaren azpian bizi behar izan zuten. Marokoko koroa haren seme Mohamed VIaren esku gelditu zenean, jazarpen hori arindu egin zen nolabait.\nDena dela, independentziaren aldeko mugimendua jazarpenean bizi da. 2008. urtean, Marokoko erregeak "legez kanpo" jarri zuen alderdi politiko amazig nagusia, Marokoko Alderdi Demokratiko Amaziga, riftarren haserrerako.\nGaur egunean, Rifko autonomiaz hitz egiten da bertako zirkulu politikoetan eta Rifko Autonomiaren aldeko Mugimenduak Rif herriaren nortasun historiko eta geografikoa aldarrikatzen du. Nazio kontzientzia hedatzeko ahalegintzen ari da eta 2012ko hauteskundeetan aurkezteko asmoa du, herrialdeko autogobernua bultzatzeko asmoz.\nSakontzeko, irakurri: «Riftar»\nRrif oso eskualde zabala da: Melilla inguruko mendietatik Tetuaneraino zabaltzen da. Hala ere, ez da nahastu behar Rif geografikoa eta kulturala. Tetuan eta Chauen inguruko lurraldeak Jebala izena hartzen du, eta bertakoek, etnikoki amazigak izan arren, arabieraz hitz egiten dute. Arrifiak Al Hoceima eta Nador hirien eskualdean bizi dira, eta euren kultura eta hizkuntzari eusten diote.\nGaur egunean, Marokoko deszentralizazio asmoen inguruan Rif Handiaz ere hitz egiten da, Marokoko iparralde osoa izendatzeko, hau da, Mediterraneoko Ipar-mendebaldetik Argeliako mugetara doan herrialde osoaz.\nFisikoki, ugariak dira azal argi, ile hori eta begi urdin eta berdea duten riftarrak.\nRifko kabila edo tribu tradizionalak hauexek dira:\nAith Ouriaghel (Beni Urriaguel), Axdir-en\nGzennaya, (Senhaya), Metalsa-ko sortaldean.\nGaliya, Melillako eskualdean.\nKebdana (Quebdana), Muluya ibaiaren kostaldean Algeriako mugaraino.\nAith Said (Beni Said), Kert ibaiaren mendebaldean.\nAith Stut, Quebdana-ko hegoaldeko arabiarrak.\nAith Bu Yahi (Beni Buyahi), Muluya ibian barrena, Oulad Stut-en hegoaldean.\nIbdalsen, Aitbuyahyi-en sortaldean.\nAith Ulishk (Beni Uliachek), Temsaman-eko hego-mendebaldean\nTafersit, Temsaman-eko hego-mendebaldean\nAith Tuzin (Beni Tuzin), Temsaman-eko hegoaldean\nTemsaman, Al Hoceima hiriaren inguruan\nAith Amart (Beni Ammart), Beni Urriaguel-en hegoaldean\nTarguist, Beni Urriaguel-en hego-sortaldean\nBokoya (Bocoya), Axdir eta Bades artean\nAith Itteft, Bades-en sortaldean.\nAith Bu Frah (Beni Bu-Frah), Aith Itteft-en sortaldean.\nMestasa, Aith Bu Frah-en sortaldean\nMtiwa, Mestasa eta Oued Ouring-en artean\nHerrialde malkartsua da eta baliabide ekonomiko urriak ditu. Kalamuaren laborantzak garrantzia handia hartu du Rifen, nahiz eta Marokoko gobernuak nazioarteko presioei men eginez kalamua murrizten ari den.\nRifek musika tradizional amaziga joria dauka.\nLau musika mota bereiz daitezke: Rifko Ahidus, Taktouka, Aduar eta Reggada.\nMusikarien arteko batzuk aipatzearren: Talde tradizionalak: Mudrus, Mimount, Serouan, etc.\nTalde modernoak, 1960tik hona sortutakoak: Ithrán, Hamid Temsamani, Refrou3, Thifridgas, Ituatoun, Najib Amazigh, Allal, Tifiur, Shij mouhand.\n↑ Euskaltzaindia. Ekialde Hurbileko eta Ipar Afrikako toponimia. .. Bitxikeria moduan, Joseba Sarrionandiak, "Moroak gara behelaino artean?" liburuan, Arrif erabiltzen du.\nKalamuaren laborantza Rifen\nRifari buruzko webgunea\nRifko gerra kimikoa (1921-1927)\nAhmed Adghirni, ilegalizatutako Marokoko Amagik Alderdi Demokratikoaren buruzagia. elimparcial.es 2008.06.03\nChakib Al Khayari, Rifko Giza Eskubideen Elkarteko presidentea Marokon espetxeratua, larepublicacultural.es 2009.02.25\nAmazig kulturaren inguruko webgunea\nRifko musika[Betiko hautsitako esteka]\nAzken aldaketa 23 ekaina 2021(e)an, 13:27(e)tan\nOrriaren azken aldaketa: 23 ekaina 2021, 13:27.


'Zer egin liburuekin: kontu kontari' tailerra eskainiko dute Bidebietan - Irutxuloko Hitza : Irutxuloko Hitza\n'Zer egin liburuekin: kontu kontari' tailerra eskainiko dute Bidebietan\nYolanda Arrieta adituaren eskutik egingo dute, larunbatean, Mendiola ikastetxean.\n(Argazkia: Eltzegor E.K.E.)\nEltzegor Bidebietako Euskal Kultur Elkarteak antolatuta, guraso, zaintzaile, hezitzaile eta bitartekariei zuzendutako tailer bat egingo dute, euskaraz. Zer egin liburuekin: kontu kontari izenburupean, Yolanda Arrieta adituak gidatuko du saioa. Larunbatean, azaroak 14, izango da, 10:30etik 12:30era, Bidebietako Mendiola ikastetxean. Saioak irauten duen bitartean, haurtzaindegi zerbitzua egongo da. Tailerraren helburuak honako hauek dira: haur literaturaren ahozko baliabideak ezagutzea; haurrei eta haurrekin kontuak esatera eta entzutera bultzatzea; eta, partaideen artean emozio, estetika eta zentzuen bidezko giroa bultzatzea euskaraz. Honela, programa hiru zatitan banatuko dute: irakurketa ozena, poesia ezagutzen, eta bat-bateko kontaketak. Saioa erabat praktikoa izango da, eta haur literatuan oinarritua eta ahozko baliabideak lantzeko bideratua egongo da. Gidoi gisa erabiltzeko fotokopia batzuk banatuko dituzte, baina jarduna izango da nagusi: jokoa, irudimena, umorea, partaidetza eta harremana.\nZER: Zer egin liburuekin: kontu kontari.\nNOIZ: Azaroaren 14an, larunbatean.\nNON: Mendiola ikastetxea (Bidebieta).\nNORK: Yolanda Arrieta Malaxetxebarria idazleak (www.nitikgura.com).\nNORENTZAKO: Haurren guraso, zaintzaile, hezitzaile eta bitartekarientzako.


Zalantzarik gabe, gaur egun, ikerketa askok ziurtatzen dute onuragarria dela oliba-olioa kontsumitzea, eta, hain zuzen ere, hori da Espainian gehien kontsumitzen den olioa. Baina, “mundutik bidaiatuz”, ezaugarri osasungarriak dituzten beste olio batzuk ere aurki ditzakegu.\nDeigarria den lehenengo gauza da zereal batetik ere olioa atera daitekeela (kasu honetan, garitik); izan ere, normalean, karbono-hidratoen ekarpenarekin lotzen ditugu elikagai horiek, eta ez koipeen ekarpenarekin.\nZer da galorratza?\nZerealaren aleak hiru gunetan banatzen dira:\nZahia: zereal-alearen kanpo-kanpoko aldea da. Bere barruan daude beste bi guneak. Zahiak zuntz dietetiko asko dauka, bai eta B multzoko zenbait bitamina ere (B2 eta B5). Alde hori, endospermoarekin batera, osoko zerealetan kontserbatzen da.\nEndospermoa: erdiko geruza da, eta zereal-alearen %80 hartzen du. Irinak, ogiak eta elikadurako pastak egiteko aprobetxatzen den zatia da; izan ere, bere elikadura-osaeran, karbono-hidratoen ekarpena (almidoi forman) eta proteinen nolabaiteko ekarpena (gluten forman, gariaren kasuan) nabarmentzen dira. Ohikoa da endospermotik eratorritako produktuen eta irin finduen kontsumoa (esate baterako, ogi zuria), baina elikadura arloko gomendioek diote handitu egin beharko litzatekeela osoko zerealen eta ale osoaren kontsumoa (ale osokoak hiru guneak mantentzen dituztenak dira).\nGermena: geruzarik sakonena da, landarearen enbrioia, landare berri bat sorraraziko lukeena. Galorratz-olioa egiteko gakoa da koipe-olio poliinsaturatu asko dituela (Omega 3 eta, batez ere, Omega 6), eta, gainera, E bitamina, B motako bitaminak, fitonutrienteak eta mineralak ere baditu (burdina, kaltzioa, magnesioa…).\nDuen elikadura-osaerari esker, olio hau oso aberatsa da Omega 6 motako koipeetan, eta, ondorioz, efektu antiinflamatorioa dauka, eta ona da prebentzio kardiobaskularrerako eta bihotzaren osasunerako, bai eta gaixotasun inflamatorioetarako ere (esate baterako, gastritisa edo dermatitisa). Egokiena da hotzean egindako lehenengo presioko olioa eskuratzea; izan ere, modu horretan, naturako antioxidatzailerik indartsuenetakoa den E bitamina mantentzen du. Olio mota hau aipatutako bitamina lipodisolbagarriaren iturri naturalik onenetakotzat dago hartuta. Hain zuzen ere, bitamina horrek organismoko zelulen zahartze goiztiarra atzeratzen laguntzen du, izan ere, gutxi izanez gero, ugalkortasun-arazoak izan daitezke. Aldiz, galorratz-olio findua eskuratuz gero, E bitaminaren ekarpena nabarmen murrizten da.\nOlio hau gordinik erabiltzea gomendatzen da, adibidez, entsaladak edo barazkiak gatzozpintzeko. Aitzitik, ez da sukalde-lanetarako erabili behar; izan ere, tenperatura altuek (batez ere, frijitzerakoan) kaltetu egiten dituzte olio honen koipe kardio-osasungarriak, eta suntsitu egiten dituzte olioaren E bitaminetako asko.\nOlio mota hau denda espezializatuetan edo belar-dendetan aurki dezakezu, munduko beste olio batzuekin batera. Edonola ere, produktu garestia da, kontuan hartu behar baita, olio-litro bat lortzeko, 18 gari-tona ere erabil daitezkeela (germena zereal horren alearen %2-3 baino ez delako). Elikaduraren osagarri gisa ere aurki daiteke (kapsula edo perla eran), edo kosmetikako osagai gisa, krema eta ilerako produktu bidez kanpotik aplikatzeko.


Duela urtebete Basaurin gertatutako eraso homofoboaz ez dago ez berririk ez atxiloturik | Geuria\nIazko ekainean manifestazio jendetsua izan zen Basaurin Ekainek jasandako eraso homofoboa gaitzesteko // Geuria\nUrtebete igaro da Ekain Perrino basauriarrak Bizkotxalde parkean eraso homofoboa jasan zuenetik. Hamabi hilabete eta gero ez da ezer berririk argitu: “Gaiak ez du aurrera egin, geldi-geldirik dago”, dio Silvia Gomez Ekainen amak.\nIazko ekainaren 5ean jasan zuen Ekainek eraso homofoboa Bizkotxalde parkean, Basaurin. Erasoa ‘lesio-eraso’ bezala sailkatu zuen hasieran epaileak, baina ondoren gorroto-delitu bezala identifikatu zuen. Iraila amaieran Ekainek deklaratu zuen eta hilabete geroago, urria-azaroa bitartean, lekukoak deitzen hasi ziren. Abenduan lekuko gehiago joan ziren euren testigantzak ematera. Gehienak Ekainen lagunak eta erasoa ikusi zutenak.\nAbenduan, erasotik sei hilabete igaro zirenean, prozesua orduan ere “geldirik” zegoela aitortu zion Ekainen amak GEURIAri, eta zera gaineratu zuen: “Ez dut uste bide judizial honetatik ezer lortuko dugunik, baina argi daukat horrela ez dela geratuko. Bide judizialetik ez bada, beste bide batzuk hartu beharko ditugu justizia lortzeko”.\nSailkatuta: Ekain Perrino, Eraso homofoboa, Erasoa, Homofobia, Silvia Gomez\nTour Egunak antolatuko dituzte Galdakaon eta Basaurin, Frantziako Tourraren aurrekari bezala


Berangoko euskalki berria - Berango - Hiruka.eus\nBerangoko euskalki berria\nJuan Luis Mugertza 2017-11-24 18:46\nSasoi batean bai, antza, baina, egun, ezin esan Berango oso euskalduna denik. Halarik ere, eskertzekoa da, noiz edo noiz, euskararen erabilera indartzeko, banaka batzuek, egindako lan eskerga. Izan ere, Sabino Arana kaleko atarietan, lanak direla eta, bertako auzokideei, hizkuntza bietan, jakinarazteko idatzitako oharretan oso nabarmen antzematen da, epe laburrean, agian, ez, zer nolako asmoa eta nahia duten herrian euskararen musika gure belarriek goza dezaten.\nDena den, badago gauza bat atentzioa eman didana, hots, ez dute batuera erabili, baizik eta bertako euskalkia, eta ez dakit, bada, horrek euskara ikasi nahi duen horri lagundu dion mezua ulertzen. Ene ustez, filologoei, hizkuntzalariei begira idatzi dute Berangoko galzorian dagoen euskalkiaren lexikoa eta aberastasuna azter dezaten. Bestela ezin da ulertu. Oharra: Euskara ikasten ari bazara, otoi, badaezpada, ez irakurri, eta besteok… poliki, entelegatzea ez baita oso erratza: “Kale Arana Sabinoaren lanen hasieran arrazoiagatik. Prohibe-a seinaltutako zonan aparkatzea (16 Zenbakira Arte Nª 2-etatik aldea bikoitia). Orduak lehen tartearen lanetako amaierarainoko/helbururainoko azaroaren 27, Asteleheneko 08:00-etatik”. Bukatze aldera, nik horrelakoei, orain arte bezala, amorerik ez emateko eskatuko nieke, eusteko lan gogor horri, bertako euskaldunok egindako lanaren tamaina, beti, estiman izango baitugu.


Bosten faltan, jendetza | Politika | Berria\n'Bateragune auzian' zigortutakoak aske uzteko eskatu dute Elgoibarren eginiko manifestazioan.\nEH Bildu, EAJ, PSE eta PSNko kideek parte hartu dute martxan\nMilaka lagunek parte hartu zuten atzo Bateragune auzia salatzeko Elgoibarko kaleetan eginiko manifestazioan. JON URBE / ARGAZKI PRESS\nBateragunea izan da, egun batez, Elgoibar (Gipuzkoa). Eskaera batek, Arnaldo Otegi, Rafa Diez, Miren Zabaleta, Sonia Jacinto eta Arkaitz Rodriguez aske uzteko exijentziak, familia politiko ezberdinetako lagun andana batzea lortu baitu, Euskal Herriko eta nazioarteko berrehundik gora eragilek babestu duten mobilizazio batean. Ezohiko argazkia ikusi zen atzo Elgoibarko kaleetan, Bostak askatu. Politika askatu lelopean eginiko manifestazioan. Ezker abertzaleko, EAJko eta alderdi sozialistako kideak, ehunka herritarrekin batera, Euskal Herriko gatazka politikoaren konponbidearen aldeko mezu argi batekin.\nEzker abertzalearen estrategia aldaketa diseinatu eta horregatik atxilotu, auzipetu eta zigortu zituzten bost kideen auziak lortu du, modu horretan, beste aldarrikapen batzuek orain arte lortu ez dutena. Eta horixe bera, hori dela bidea azpimarratu zuen Ainhoa Aznarez PSNko kideak, martxaren amaieran irakurritako agiri bateratuan. Aznarezek adierazi zuen, aldeak alde, gauza batek batzen dituela: «giza eskubideen defentsak». Eta horrek izan behar duela giltza, konponbide prozesuan aurrera egiteko, eta, zehazki, espetxe politika aldatzeko. Bateragune auziko zigortuei buruz, berriz, Aznarezek esan zuen haiek direla «Euskal Herriaren egungo garai itxaropentsuaren eta ilusioaren erantzule», eta azpimarratu zuen haiek aske uzteak asko lagunduko lukeela «justiziazko eta elkarbizitzako agertokia indartzen».\nAznarezekin batera, Lois Perez Leira Galiziako Nova Esquerda Socialistako kideak hartu zuen hitza, Adolfo Perez Esquivel Bakearen Nobel saridunak bidalitako mezu bat irakurtzeko. Esan zuen Arnaldo Otegi eta Bateragune auziarengatik harekin batera preso daudenei egiten dietena «gizateriaren aurkako ofentsa bat» dela eta horren aurka «demokrata guztiak» batu behar direla. Xabier Amurizaren bertsoek jarri zioten amaiera ekitaldiari.\n17:00ak pasata abiatu zen manifestazioa herriko plazatik, eta, hainbat kale zeharkatu ostean, leku berean amaitu zen ordubete geroago. Iturengo joaldunek ireki zuten bidea, eta aipatutako auzian zigortutako bost lagunen senideek eraman zuten aurreneko pankarta, 5ak askatu leloarekin. Bigarrenari —Euskal Herriak hartu hitza eta erabakia leloarekin—, eragile politikoek eutsi zioten; tartean, Eusko Legebiltzarra utzi berri duen Laura Mintegi, Jesus Uzkudun sindikalista eta Kataluniako ERCko Joan Tarda.\nHerritarren erantzunarekin eta eragileen babesarekin pozik azaldu ziren antolatzaileak martxaren amaieran, eta, Hamaika telebistari eskainitako hitzetan, zigortuen senideek ere eskertu zuten babesa eta salatu auziaren «bidegabekeria».\nBihar bost urte beteko dira Espainiako Poliziak, Baltasar Garzon epaile ohiaren aginduz, Bateragune auziaren oinarri den polizia operazioa egin zuenetik: ordutik daude preso Otegi, Diez, Zabaleta, Jacinto eta Rodriguez. Espainiako Justiziak sei urte eta erdi eta hamar urteko inhabilitazioa ezarri die aurreneko biei, eta sei urteko espetxealdia eta zortzi urteko inhabilitazioa gainontzeko hirurei. Auzipetuen babes helegitea atzera bota zuen joan den uztailean Espainiako Auzitegi Konstituzionalak, zigorra berrestearen aldeko zazpi botorekin eta kontrako bostekin. Espainiako auzitegien arabera, ETAk aginduta diseinatu zuten zigortutako bost kideek ezker abertzalearen estrategia aldaketa: hain justu, ETAren jardun armatuaren amaiera ekarri zuena.\nOso bestelako ikuspuntua dauka Euskal Herriko gehiengo politikoak, eta hala irudikatu zuten, beste behin, atzoko manifestazioarekin. Alderdietako ordezkaritza zabal batek parte hartu zuen, eta milaka herritarrek bat egin zuten Arnaldo Otegiren herrikideek sortutako plataformaren deiarekin. Instituzioetako ordezkariei dagokienez, han izan ziren, besteak beste, Martin Garitano Gipuzkoako ahaldun nagusia, Alfredo Etxeberria Elgoibarko alkatea (EAJ) eta hainbat zinegotzi.\nEragile politiko eta sindikalen artean, berriz, martxara joan ziren Sortuko Hasier Arraiz, Rufi Etxeberria eta Amaia Ubiria, EAko Pello Urizar, Aralarreko Jon Iñarritu, Alternatibako Oskar Matute, PSE-EEko Gemma Zabaleta, PSNko Ainhoa Aznarez, Ezker Batuko Javier Madrazo, ELAko Adolfo Muñoz, LABeko Jabi Garnika eta CCOOko Jesus Uzkudun. Haiekin batera, baita Katalunia eta Galiziatik etorritako eragile politikoak ere: ERCko Joan Tarda, CUPeko David Fernandez, PSNtik kanporatutako eta egun PSCko militante den Jose Luis Uriz eta Galiziako BNGko Xabier Campos, besteak beste.


Berria.info - Esperimentalismoa saritu dute\nKarlos Linazasorok irabazi du Erein-Euskadiko Kutxa saria, eta Donostia Opera Prima Aitziber Etxeberriak" />\nOstirala, 2014ko apirilak 25 - 00:35 Kultura\nKULTURA;2007-03-16;Esperimentalismoa saritu dute. Karlos Linazasorok irabazi du Erein-Euskadiko Kutxa saria, eta Donostia Opera Prima Aitziber Etxeberriak\nEsperimentalismoa saritu dute\nKarlos Linazasorok irabazi du Erein-Euskadiko Kutxa saria, eta Donostia Opera Prima Aitziber Etxeberriak\nDaTu JaKinGarriaKErein-Euskadiko Kutxa saria Karlos Linazasororen Diotenez narrazio bilduma esperimentalari ematea erabaki du Txuma Lasagabaster, Koro Navarro, Pello Gereño eta Iñaki Aldekoak osatutako epaimahaiak; eta Donostia Opera Prima duela lau urte sari bera jaso zuen idazleari, Aitziber Etxeberriari, oraingoan 31 baioneta nobelarengatik . Liburu «esperimentala» da Diotenez, Karlos Linazasorok (Tolosa, 1962) azaldu duenez, baita oso «pertsonala» eta «ezohikoa» ere. Horregatik, epaimahaikideei izan duten «ausardia» eskertu die. «Askoz ere errazagoa da, honelako kasu batean, nobela bat saritzea. Konbentzionalagoa da eta, merkatuari begira, saltzeko errazagoa».\nDiotenez «liburu zaila» da, egilearen iritziz. «Oso ipuin metaforikoak dira, era askotako aipuak dituzte, literarioak eta bestelakoak, eta irakurle konplizea eskatzen dute. Irakurri baino gehiago, irakurleak interpretatu egin behar du. Kontatu eta dena esan baino gehiago, nik iradoki egiten baititut gauzak, gero irakurleak interpreta ditzan».\n«Testu minimalistak dira, apaingarririk gabekoak, soberako ezer gabekoak» Diotenez liburukoak. «Genero fantastikoan kokatuko nuke nik liburua, irudimena baita baliabide nagusia. Gaiei eta estiloei dagokienez, denetik dago: umore beltza, umore txuria, pasarte lirikoak, ipuin poetikoak, anatomiaren inguruko jolasak, ipuin klasiko ezagunen re-make-ak, ipuin onirikoak, surrealistak...».\nBi zatitan banatuta dago Diotenez. Aurrenekoa -Zazpi ipuin 'ars poetika' baterako-, aforismoz eta apuntez egindako ipuinez osatua dago. Bigarrena -Holaxe kontuk. 1'43 eskalan- 200 inguru mikroipuinez.\nZer gerta ere (Alberdania, 1994), Ez balego beste mundurik (Alberdania, 2000), Ipuin errotikoak (Alberdania, 2001), Itoko dira berriak (2003) eta Glosolaliak eta beste (Alberdania, 2004) liburuen ondotik, Karlos Linazasororen dekalogia baten seigarren liburukia izango da, kalera iristen denean, Diotenez, ipuin liburu saritua.\nDekalogiako zazpigarren liburuaren idazketa lana hasia du Linazasorok. «Ipuin liburua izango da, eta aita zenak utzitako paperekin zerikusia izango du», aurreratu du. Iñaki Linazasoro idazle eta Tolosako alkate ohiaren semea da Karlos Linazasoro. GERRA GIROAN, DONOSTIAN, 1813AN. Aitziber Etxeberriaren (Zarautz, 1973) lan sarituak 1813ko Donostian kokatzen du irakurlea, gerra garaian. Beatriz eta François ditu protagonista nagusi: Ulian bizi den donostiar alarguna da Beatriz; Napoleonen armadako soldadua François. «Ez da maitasun istorio bat», zehaztu du Etxeberriak. «Soldaduak osasun arazo bat dauka, begiko gaixotasun bat. Alarguna, Beatriz, garai batean petrikiloa izan zela jakiten du, sendabelarretan aditua izan zela, eta orduan harengana joko du, bere arazoa konpondu nahian».\nSoldaduaren eskariak aztoratu egingo du Beatriz, sendabelarren inguruko kontu horiek erabat alde batera utziak baitzituen iraganean izandako gorabehera batzuen ondorioz. «Nobelaren hari nagusia Beatrizen aztoramendu horren arrazoiak deskubritzera bideratuta dago», dio Etxeberriak. «Beatrizen alabak ez daki ezer Beatrizek sendabelarrekin egiten zituenen inguruan. Igartzen du ama aztoratuta dagoela, ez dela lehengoa, zerbait ezkutatu nahi diola; eta jakin egin nahi du zer eta zergatik. Soldaduak ere badu iragan bat, nobelan poliki-poliki agerian geratzen dena».\nDonostia frantsesen esku zegoen nobela girotuta dagoen garaian, eta ingelesek Donostia nola erre zuten ere kontatzen da. Dokumentazio lan handia eskatu dio nobelak egileari. «Liburuan azaltzen diren gertakari historikoak benetakoak dira, dokumentatuta daude, eta badute beren pisua nobelako istorio nagusian. Gerra testuinguru batean daude, eta horrek eragina du François nahiz Beatrizengan ere».\nDuela hiru urte sari bera irabazi zuen Etxeberriak, Tango urdina nobelarekin. Beraz, nahiz eta sariak Donostia Opera Prima izena izan, 31 baioneta ez da kasu honetan irabazlearen opera prima. Parte hartzeko oinarrietan, aurretik libururik argitaratu gabea izatea edo, bestela, 35 urte baino gutxiago izatea eskatzen da, eta horregatik parte hartu ahal izan du Etxeberriak.\nTango urdina eta 31 baioneta «zeharo diferenteak» dira, egilearen iritziz. «Tango urdina gaur egungo giroan kokatuta dago, eta bizilagun batzuen arteko harremanak ditu kontagai, orainaldian eta lehen pertsonan. 31 baioneta, aldiz, XIX. mendearen hasieran dago girotua, hirugarren pertsonako narratzailea du...».\nLiteratura idazteko ildo finkorik ez du Etxeberriak. «Une jakin batean zerbaitek erakartzen banau, horri heltzen diot». Ez da idazle edo joera jakin bati loturik sentitzen. «Badira oso gustuko ditudan idazle batzuk, baina denetik irakurtzea gustatzen zait».\nNobelez gain, ipuinak ere idatzi izan ditu Etxeberriak, argitaratu ez arren. Aurrerantzean ere nobelaren bidetik jarraituko duela uste du, nagusiki behintzat. Oraindik ez du, ordea, hurrengo nobelarako asmo zehatzik.\n«Gertakari historikoak benetakoak dira, eta badute beren pisua nobelako istorio nagusian»\n«Oso ipuin metaforikoak dira, era askotako aipuak dituzte, eta irakurle konplizea eskatzen dute»\nIrabazleak: Erein-Euskadiko Kutxa saria, Karlos Linazasororen 'Diotenez' ipuin liburuarentzat; eta Donostia Opera Prima saria, Aitziber Etxeberriaren '31 baioneta' nobelarentzat.\nEpaimahaia: Txuma Lasagabaster (literatur kritikaria), Koro Navarro (itzultzailea), Pello Gereño (Euskadiko Kutxaren ordezkaria) eta Iñaki Aldekoa (Erein argitaletxearen ordezkaria).\nSarien diru kopuruak: Erein-Euskadiko Kutxa saria, 24.000 euro -aurtengo deialdiari dagokiona gehi duela bi urteko deialdiari zegokiona- eta Alvaro Matxinbarrena artistaren obra bat; Donostia Opera Prima saria, 9.000 euro -aurtengo deialdiari dagokiona gehi duela bi urteko deialdiari zegokiona- eta Ramon Ruiz Cabestany artistaren obra bat.\nArgitalpen data: apirilaren 23a baino lehen (Liburuaren Nazioarteko Eguna), Erein argitaletxearekin.\n2003: Erein-Euskadiko Kutxa saria, Joxe Belmonteren 'Hamar urte barru' nobelarentzat; eta Donostia Opera Prima saria Xabier Etxaniz Rojoren 'Koadro isila' eta Aitziber Etxeberriaren 'Tango urdina' nobelentzat. Hiru nobela horiek Erein argitaletxeak eman zituen argitara.\n2005: Bi sariak eman gabe geratu ziren, epaimahaiaren erabakiz.


Zinematekeak zinemearen historia batzen daben 50 pelikula eskainiko ditu - bizkaie.biz\nBizkaie! 2019-01-08 11:02 Zinemea\nUrtarrilaren 9tik historiako pelikula ezagunenak barrikusteko aukerea egongo da Bilbon.\nAzkuna Zentroak, Bilboko Gizarte eta Kultura Garaikidearen Zentroak, zinemearen historia gainbegiratuko dau 50 pelikula ezagunen proiekzinoaren bidez.\nBihartik aurrera, hilaren 9tik aurrera, XX. mendeko ikonografiaren zati handi baten oinarria dan irudi bat eregiteko balio izan daben 50 maisulan egongo dira ikusgai, zinemearen historia batzen daben 50 pelikula gomutagarrienak.\nKontuak kontu, egitarau honegaz Azkuna Zentroak historiako filmik onenen errepaso bat eskainiko dau. Honen bidez, geldialdia egingo dau Federico Fellini, Jean-Luc Godard edo Agnès Varda lako zuzendari handien lanean; aintzat hartuko ditu beren garaiko ikur bihurtu ziran interpreteetan: Marylin Monroe, Charles Chaplin, Carole Lombard zein Gene Kelly.\nHorrezaz gan, zikloak, Jules Furthmann edo Leigh Brackett lankidetzan ibilitako filmik onenetako batzuk (aro klasikokoak), eta Suso Cecchi d’Amico aparta edo Graham Greene idazle eta kritikari britainiarrak egindako zenbait lan batuko ditu.\nPelikulak jatorrizko bersinoan, azpitituluakaz proiektauko dira. Sarreren prezioa 4,5 eurokoa izango da, eta 3,5 eurokoa AZ txartelagaz.


“HANDIA” DA NIRE GORPUTZA — Igartubeiti Baserria\nABIAPUNTUA: Joakin Eleizegi, Altzoko erraldoia, filmaren protagonista.\nHELBURU OROKORRA: Gorputz anitzak onartu, errespetatu eta baloratzea, bai norberarena eta baita besteena ere.\n• Emozioak identifikatzea.\n• Autoestimua hobetzeko mekanismoak.\n• Gaitasun sozialak.\n• Taldean lan egiteko jarrerak.\n• Harremanak errespetuz eta berdintasunez ezartzea.\nAbiapuntua Joakin Eleizegi izango da, Altzoko erraldoia izenez ezaguna. Bere altuerak eragindako gorabeherak hausnarketarako bidea zabalduko du. Horretarako, erakusketan ikusgai egongo diren argazkiak aztertuko ditugu.\nOndoren, lan eremu pertsonalera pasatzeko, bere silueta eta ispiluak erabiliko ditugu norbere gorputzaren ezaugarriez jabetzeko. Ezaugarriak azaleratzeko, alde positiboak eta normatik kanpo ikusten dituztenen inguruko hausnarketa bultzatuko dugu.\nAriketa praktikoa siluetatik abiatuz autorretratuak egitea izango da, margo eta collage teknika mistoa erabiliz. Modu honetara norbere eta besteen gorputzen onarpena eta errespetua landuko dira.\nBorobiltzeko, aurkezpenekin amaituko dugu eta Gorputz Anitzen erretratu multzoa ikusgai jarriko dugu museoan.


Maiatzaren Lehenaren harira, bi mobilizazio izango dira bihar Azpeitian - Azpeitia - uztarria.eus\nMaiatzaren Lehenaren harira, bi mobilizazio izango dira bihar Azpeitian\nAitziber Arzallus 2021-04-30 16:25\nEskualdeko hainbat herritan mobilizazioak egingo dituzte bihar, Maiatzak 1, LAB sindikatuak, Kontseilu Sozialistak eta gazte eragileek deituta. LABek deitutako manifestazioa 12:00etan izango da Azpeitian, plazatik abiatuta. Urola Erdiko Kontseilu Sozialistak, berriz, 20:00etan egingo du mobilizazioa, plazan. ELAk, bestalde, Hego Euskal Herriko lau hiriburutan egingo ditu manifestazioak.\nLAB sindikatuak "mugarritzat" jarri du aurtengo Maiatzaren Lehena. Argi du lanpostuen defentsan "bide berezitu bat" hasi beharra dutela: "Etor daitezkeen kapitalaren interesei lotutako lan murrizketei itxaron gabe, aurreratu beharra dugu". Izan ere, sindikatuko kideen aburuz, "ikaragarria" da jada eman den lan galera, "batez ere, gazteen eta emakumeen artean zein horiek lan egiten duten sektore prekarioetan". Horiek horrela, eta Maiatzaren Lehenerako hautatu duen leloak dioen moduan, aukera bakarra "aldaketa" dela uste du sindikatuak. "Orain arteko bidearen norabidea aldatzera goaz; zaintza, lana, bizitza eta herria erdigunean jarriz. Eta Maiatzaren Lehena izango da aldaketarako mugarria".\nHasiera batean eskualdeko manifestazio nagusia Azpeitian egingo zutela iragarri zuen sindikatuak. Baina "eskualdeko egoera epidemiologikoa ikusita", planteamendua aldatzea erabaki du azkenean, eta mobilizazioak herriz herri egitea. LABen Azpeitiko manifestazioa 12:00etan abiatuko da, plazatik.\nELA sindikatuak, berriz, Aldaketa garaia da lelopean, Hego Euskal Herriko lau hiriburuetan egingo ditu manifestazioak. Lan erreformaren indargabetzea eta zerga sistemaren erreforma eskatuko ditu, besteak beste. Ikusteko dago, ordea, hiriburuetako manifestazioetara zenbat jendek izango duen joateko aukera, Eusko Jaurlaritzak herrien itxiera perimetralari eusteko erabakia hartu baitu. Epaileen esku dago auzia.\nSindikatuez gain, bihar kalera ateratzeko deia egin dute Urola Erdiko eta Urola Kostako kontseilu sozialistek ere. 20:00etan, mobilizazioa egingo dute Historia iraultzailetik prozesu sozialistara! lelopean. Kontseilu Sozialistako kideek adierazi dute "ofentsiba kapitalista bete-betean gauden garaiotan, desjabetuoi geure memoriaren jabetza ere ukatua zaigun honetan, langileona dena langileongandik eta langileontzat aldarrikatzera, eta beraz, antolakuntza komunista aldarrikatzera" datozela.\nUrola Erdiko Kontseilu Sozialistakoak.\nAzpeitiko GKS api 30 Ekonomia\nBihar, Maiatzaren Lehena, langile antolakuntzaren beharrezkotasuna aldarrikatzeko egun sinbolikoa izanik, Urola Erdiko Kontseilu Sozialistak deitut...\nMaiatzaren Lehenean LAB sindikatuaren mobilizazioan parte hartzeko deia egin du ezker abertzaleak\nAzpeitiko Sortu api 29 Politika\nLAB sindikatuak herriz herri egingo ditu mobilizazioak Maiatzaren 1ean, eta Azpeitiko manifestazioa 12:00etan hasiko da, plazan. Ezker abertzaleak ...


BESTE ZARTADA BAT ESPAINIAKO HIPOTEKA LEGEARI - Etxebizitza : Etxebizitza\nEuropar Batasuneko Justizia Auzitegiak berriro ere baieztatu du Espainiako Hipoteka Legearen aurka dagoela. Hainbat kolperen ondoren, egiaztatu da araudi horrek ez dituela kontsumitzaileen eskubideak defendatzeko Europako ordenamenduaren oinarri diren printzipioak betetzen, eta berriro ere egokitu egin behar da.\nMagistratu espainiarrak erabat mugatuta daude lege honekin. Europako Zuzenbidearen aurkakoa da. Eta talka egiten du Europar Batasuneko zuzentarauarekin, «epaileak hipoteka-maileguaren kontratuetan dauden klausulen abusu-izaera aztertzeko orduan duen esku-hartzea mugatzen baitu».\nAuzitegi Gorenak aitortu du hipoteka-maileguaren kontratuetan dauden abusuzko klausulei buruzko zuzentarauak “ez duela aukerarik ematen estatu kide bateko zuzenbideak murrizteko epaile nazionalak klausulen abusu-izaera aztertzean duen hautemate-marjina”. Eta, gainera, magistratuek ezin dute aldatu abusuzko klausularen edukia; egin dezaketen bakarra da aplikaziorik gabe utzi, kontsumitzaileari kalterik ez eragiteko.\nAlegia, bai epailea bai herritarra EB etengabe aurkatzen ari den lege baten zoriaren mende daude. Kontsumitzaileen defentsarako Europako ordenamenduaren aurkako gisa kalifikatutako legea da.\nAzken batean, Luxenburgo esaten ari da Hipoteka Legeak eta Prozedura Zibilaren Legeak mugak ezartzen dituztela kontsumitzailearen eskubidea baliatzeko eta aldatu egin beharko direla, abusuzko klausulen aurrean defentsa eraginkorra egiteko.\nJurisdikzio-eginkizuna bada behin betiko eta atzera egiteko aukerarik gabe epaile independenteek osatzen dituzten justizia-epaitegiek bakarrik gauzatzen duten eztabaida ebaztea, zergatik ez dugu aldatzen, orduan, kontratu baten oreka formala errealarekin, eta magistratuei utzi benetako babesa gauza dezatela?\nBCE banca euribor tipos euribor plus Hipoteca


Izan zirenei. Gaur garenari. Izango direnei.\nHonako Blog hau Hiperaktibitatea eta Arreta Gabezia duten umeak hobeto ezagutzeko eta laguntzeko sortua da. Horretarako, beharrezko informazioa eskainiko dizuet. Sartu eta irakurri!\nGaur arte ikusitakoari buruz, laburpen bat egiteko eta informazio berria gehitzeko honako power point bat utziko dizuet Issue web-orrialdetik hateratakoa.\nBatez ere, jarri egin dut, irakasleek haien aldetik zer egin behar duten jakin ezazuen.\nEgia da, zuek guraso moduan zer egiteko handia duzuela etxean, baina eskolan ere, zuei laguntzeko prest egon behar dira momentu oro, eta nola ez zuen umeak merezi duen trataera eskaintzera.\nEspero dut gustukoa izatea!\nPublicado por Oihane Alonso Freire en 9:40 No hay comentarios:\nBehin umeak bere psikoestimulantea hartzen hasten denean, kaletik entzuten diren usteak (txarrak direla, etab) albo batera utzi behar dituzte gurasoek, hauek urduritasuna eta alferrikako ardura sorrarazten baitute eurengan. Adi jarraian irakurriko duzuenari, garrantzitsua da eta.\nPsikoestimulantea, bigarren mailako zenbait efektu eragiten dituen farmako arriskutsua da. Farmako guztiek aurkako hainbat efektu eragin dezakete, horregatik, beti izan behar da medikua tratamenduarekin lotuta dagoen guztia kontrolatzen duena; bestalde, psikoestimulanteak 60 urte baino gehiagoz erabilia izan den farmakoa da eta ikerkuntza askok honen alde egin du, bere eraginkortasuna eta seguritatea erakutsi baitu AGHNren tratamenduan. Ez da existitzen hildakoen kasurik gaindosia dela eta, ez eta beste arrazoi batzuengatik ere ( nahiz eta Interneteko zenbait web-orrialdetan hori adierazten duten). Oro har, psikoestimulnatea datu zehatzenak dituen farmakoen artean dago. Medikamentu guztiak bezala, psikoestimulanteak ere hainbat aurkako efektu produzitu ditzake, nahiz eta pertsona guztietan ez diren beti agertzen.\nPsikoestimulanteekin egindako tratamendua oporretan nahiz asteburuan eten egin behar da. Indibiduo batek arreta defizita duenean, ordu guztietan dauka, astelehenetik igandera eta urtarriletik abendura, nahiz eta beti agerikoa ez izan. Horregatik guraso askok honako galdera hau egiten diote haien buruari frekuentzia nabariarekin: zergatik hartu behar ez badu? Ikuspegi hau nahiko sinplista izaten da. Indibiduo batek, bereziki ume batek, beti dago ikasten. Ikasten du beste pertson bat ikusten duenean herramienta bat erabiltzen, ikasten du jolasten aritzen denean, ikasten du telebista ikusten duen bitartean, ikasten du errieta jasotzerakoan … Horrela izanda, gurasoek planteatutako galdera urrengoko hau izan beharko luke: bere arreta gaitasuna erabili ahal izateko aukera kenduko diogu gaur eskolara ez doalako? Ikuspuntu ezberdinak egon arren, tratamendurako giarik berrienak gomendatzen dute ez etetea, ez bada bigarren mailako efekturik existitzen edo konprobatu nahi bada, etenaldi bat egiten denboraldi jakin batean, ea tratamendua efikaza izaten jarraitzen duen. Medikua beti izan behar du honi buruzko balorazioa egingo duena.\nGehiago irakurri nahi baduzue sartu honako web-gune honetara: http://www.trastornohiperactividad.com/falsas-creencias-tdah\nPublicado por Oihane Alonso Freire en 9:25 No hay comentarios:\nEtiquetas: INFORMAZIO GEHIGARRIA\nBehin diagnostikoarekin batera sortutako lehen erreakzioak gaindituta daudela, gurasoek haien umearen arazoa sakontasunean ezagutzeko prest egon behar dira eta jarrera itxaropentsu eta baikorrago bat izango dute. Puntu honetan hasten da formaziozko fasea, non emaitzak hobeto sentiaraztera eta umearekin harremanak estutzera lagunduko dioten.\nHasteko, gogoan izan behar dute gauzarik garrantzitsuena arreta mantentzea dela, haien umea entzutea; modu honetan, prestatuago sentituko du bere burua eztabaidan jarduteko eta AGHNren bigarren mailako arazoei aurpegi emateko.\nOndoren, gurasoek haien jokabideen aspektuei erreparatu behar diete eta harreman familiarentzat kaltegarriak izan daitezkeenak hobetzen saiatu.\nHonako hau eguneratua egon behar da, praktikoa eta errealista izan. Federazioa, beste guraso batzuk edota psikologo, pedagogo eta mediku profesionalen bitartez lortu ditzake.\nEbaluazio eta tratamendu profesionalak bilatu\nProfesional bati kontsulta egiten diozun lehengo aldian, egiozu AGHNren diagnostiko eta tratamenduari buruzko galderak: zein metodo erabiliko dituen umea ebaluatzeko orduan, zein motatako tratamenduak existitzen diren, horietako zeintzuk apropostzat hartzen ditu beren semearentzako … Umearen indar eta ahultasunen ebaluazio oso batek, zuri eta zure tratamendu taldeko kideei lagunduko dizuete egokia eta eraginkorra izango den prozesamendu plan bat garatzera.\nZuen bikotea inplikatu\nBiak egon behar dira inplikatuta haien umea ariketa bereziekin edo etxekolanekin laguntzeko orduan. Garrantzitsua da aktibitatez osoturiko plan bat elkarrekin prestatzea eta umearekin kontaktu zuzen bat izatea plan hori praktikan dagoenean.\nLaguntza bilatu beste guraso batzuengan\nEspainian AGHNa duten umeen gurasoek parte hartzen duten hainbat elkarte daude. Instituzio hauek informatzeko, hezteko eta laguntzeko jarduerak burutzen dituzte. Kideekin mantendutako kontaktuak, AGHNri buruzko beste ikuspuntu batzuk emango dizkizu eta zure umearen arazoaren aurrean bakartuta ez sentitzera lagunduko zaitu.\nAmorrua eta samintasuna kontrolatzen ikasi eta jarrera baikor bat mantendu\nAGHNak, gurasoak behartzen ditu umeengan jarrita zituzten itxaropenak berrikustera eta horrek, sarritan, frustraziozko eta samintasunezko sentimenduak sortzen ditu. Hala eta guztiz ere, zuk saiatu behar zara arreta zure umearen aspektu positiboetan jartzen; negatiboak gutxituz eta nahasteari hobeto aurre eginez.\nPuntu honetan, nahitaezkoa da adi egotea umearen lorpenetara eta maitasunarekin estimulatzea bere jokabideak hobetu ditzan; honek aukera emango dio umeari bere autokonfiantza eta autoestimua garatu dadin. Aldi berean, gauzen alde onak onartzen saiatu zaitez, barre egin eta lagundu umeari humorea zer den ikusten eta bere buruaz barre egiten.\nPublicado por Oihane Alonso Freire en 1:49 No hay comentarios:\nDiagnostikoari aurre eginez\nGurasoentzat ez da inoiz erraza izaten haien umeak AGHNa duelaz jabetzea. Gurasoen erantzuna egoera honen aurrean antzekoak izan ohi dira, komunenak hurrengoko hauek direlarik:\nUme txikiak dituzten gurasoengan ematen da, zeienen sintomak kontrolagarriak diren etxeko testuinguruan. Arrazoi honengatik, ezin dute ulertu umeak arazoak edukitzea eskolan.\n“Hau ez da ari gertatzen nire semeari, nire familiari”. Bere semea gainerako umeengatik, senideengatik edota irakasleengatik baztertua izango denaren beldurrez sortzen da ukapena. Kasu hauetan, AGHNren sintomak ukatzea ez du umea babesten bazterketa sozialarengandik, behar duen laguntza egokia jasotzea galarazten du .\nUmea nahikoa esfortzatuko balitz bere arazoa gaindituko lukeen okerreko susmoaren aurrean sortzen den frustazioarekin ikusia du. Bestalde, gurasoak haien buruarekiko amorrua sentitzen dute, umeari huts egin diotela pentsatzeagatik.\nAGHNren diagnostiko baten aurrean sortu daitezkeen galdera guztien artean, gehien estutzen diena hau da: Nire errua al da, nire umeak honelako desoreka hau sufritzea? Galdera honetatik abiatuz zalantzak sortzen dira haien seme-alabengan AGHNa sortu izan ahal duen edozein faktoreri buruz (deskuidoa haurdunaldian, eman dioten hezkuntza edo jasan izan ahal dituen traumatismo posibleak).\nSentsazio hau ematen da AGHNren ezagutza ezaren aurrean eta guraso askok geldiarazita gelditzen dira. Bazterketa sozialarekiko beldurra pizten da, baita haiek ere AGHNa pairatzearen posibilitaterekiko kezka. Umeak lagunak izango ote dituen, bikote izatera helduko den, unibertsitatera joatea lortuko duen edo bere kabuz bizitzari aurre egiten jakingo duen buruzko buruhausteak dituzte gurasoek.\nUmeari, medikuari edo beste senideei zuzenduta egon daiteke. Haien itxaropenenen hausturak eragiten du guraso askori kostatzea haien seme-alabak garapenerako gaitasun osoko pertsona lez onartzea.\nHaien seme-alabak perfektuak ez izateko posibilitatearen aurrean. Gurasoek kontuz ibili beharko dira sentipen honi aurre egiterakoan. Haien frustrazioa eraman ahal diete umea den modukoa ez onartzera eta berarentzako burutzeko ezinezkoak diren gauzak exijitzera, honek erresumin eta etsaitasun moduko sentimenduak sortuko dituelarik umearengan.\nGuraso batzuk benetako lasaitasuna sentitzen dute diagnostikoaz jabetzerakoan. AGHNa izaera genetikoa duen nahaste bat izanda, ez dira haien errudun eta ez gai sentitzen haien seme-alaben hezkuntzari dagokionez. Gainera, nahastearen identifikazioarekin batera, laguntza jasotzeko duten aukera ugariarez konturatzen dira.\nPublicado por Oihane Alonso Freire en 8:46 No hay comentarios:\nEtiquetas: AGHNren sintomak ukatzea ez du umea laguntzen\nAGHNren sintomak umeak 7 urte bete baino lehen agertzen dira eta gutxienez bere bizitzaren 2 testuinguruetan (eskola, etxea, etab,) antzematen dira. Bere garapenaren zehar, hauek aldatu edo gutxitu daitezke; dena den, umeen %80ak arazoak izaten jarraitzen dute nerabezaroan, eta %30-65 bitartekoak helduak direnean.\nHori dela eta, garrantzitsua da mediku profesionalek ( neuropediatra, psikiatra edota neurologoa) izatea behin betiko diagnostiko zehatza egiten dutenak. Honako diagnostiko hau klinikan bertan egin beharko da, egun ez baitaude AGHNa diagnostikatu dezaketen laborategizko frogarik. Diagnostikoa ziurtatzeko, espezialistak gurasoekin eta umearekin bilduko da zenbait elkarrizketa izateko; irakasleek eskuratutako informazioaren analisi bat egingo du, baita azterketa fisikoak eta froga osagarriak ere, beste arazo batzuk baztertzeko.\nNazioartean erabilienak eta nabarmenduenak dira, diagnostiko on bat egiteko orduan:\nClasificación Internacional de las Enfermedades de la Organización Mundial de la Salud (CIE.10): http://www.who.int/es/\nLos Criterios del Manual estadistico y de Diagnóstico DSM-IV-TR\nOrrialde hau oso ondo dago eta erabilgarria izan daiteke:\nPublicado por Oihane Alonso Freire en 9:58 No hay comentarios:\nEtiquetas: Etxetik idazten\nAGHNri lotutako desorekak\nAGHNren sintomek hainbat arazo familiar, sozial eta akademikoak sor ditzakete umeengan. Arazo hauek dira hain zuzen ere, hainbat desoreka agertzeko bidea ematen dituztenak ( jarrera ezezkorra, oldarkorra, gorabeherak jokabideetan edo sintoma depresiboak, beste hainbat gauzen artean).\nGatazka hauek guztiak modu bateratu batean agertu daitezke denbora asko igaro denean AGHNari tratamendu egokia eman barik. Dena den, askotan beste arrazoi batzuengatik sortzen dira eta nahastuak izan ohi dira AGHNarekin.\nHori dela eta, diagnostiko on bat egiterako orduan, nahitaezkoa da bereiztea AGHN-ko itxura duten (baina ez direnen) desoreken artean.\nPublicado por Oihane Alonso Freire en 11:59 No hay comentarios:\nEtiquetas: Adi ibili diagnostiko bat egiteko orduan\nZer da AGHN?\nArreta Gabeziaren Hiperaktibitate Nahasmendua jatorri neurobiologiko-ko nahaste bat da, zeinen sintomak hurrengoko portaera hauek eragiten dituen umearengan:\nHiperaktibitatea. Aktibitate maila, gainerakoena baino altuagoa da eta bere adina kontuan izanda, desegokia.\nOldarkortasuna. Bere jokabideak kontrolatzea kostatzen zaio, baita bere emozioak eta pentsamenduak ere.\nArreta gabezia. Zailtasun handiak ditu arreta mantentzeko eta kontzentratzeko.\nSintoma hauek ez dira beti batera agertzen; izan ere, AGHNren azpi-mota ezberdinak existitzen dira, sintoma nagusien araberakoak:\nAGHNren jatorria guztiz ezezaguna da; hala ere, zientifikoek aditzera eman dute nahasteak sortuak izan daitezkeela zenbait faktore biologiko (askotan, jatorri genetikozkoak) eta psikologikoen ondorioz.\nAlterazioak aurkitu egin dira garuneko bi neurotransmisoreen funtzionamenduan: noradrenalinan eta dopaminan. Hauek zuzenean eragiten dute auto-kontrola eta jokabide desegokien inhibizioaz arduratzen diren garunaren aldeetan.\nPublicado por Oihane Alonso Freire en 6:13 No hay comentarios:\nEtiquetas: Esanahia bilatzen\nZe ordu da Euskal Herrian?\nOihane Alonso Freire\nBlog Fitxategia diciembre (2) noviembre (1) octubre (3) septiembre (2)\nBekak, Laguntzak eta Diru-laguntzak - Hezkuntza Saila\nNire blogaren bisitak:\nEgilearen eskubideak errespetatuz\nLeioa, EHU map


Advertorial Archive - RayHaber\nRayHaber iragarkiak - Iragarkia\nABB-k Texas Medical Center-en (TMC: Texas Medical Center) berrikuntzarako campusean osasun zentro berria inauguratu du Houston-en (Texas); lankidetza robotak mediku laborategiei emango zaio iragartzen. Urria [Gehiago ...]\nYusufeli presa munduko presarik altuenen zerrendan dago 7. Trinkotzen den ilaran ditu\nÇoruh ibaian eraiki zen Yusufeli presa, 270 munduko presarik altuenetakoa da. Lerrokatuta dago. 7 munduko presarik altuenen zerrendan, Coruh ibaian egina. Yusufeli presa, lerroan kokatua [Gehiago ...]\n2019 Wolfteam derbia Ilusioz Turkia Cup bizi\nTurkiako Wolfteam, 2019 20 Wolfteam Turkiako Fenerbahce batera Cup Derbia antolatu uztailaren 2019 1907 zirrara ezagunenetako FPS jokoak Galatasaray Esper taldeen artean ospatuko da. The Derby Challenge 18: 00 zuzenean emango da Youtube Wolfteam-en. [Gehiago ...]\nIndustria irratiak Lurreko Broadcasting abiarazten du Izmir eta Bursa-n\nST Industry Radio, hau da, 105.8 hilabetez inguru lurreko emisioak igortzen ditu Istanbulen 6-en emititzen du Izmir eta 102.8-en Bursa-n. ST Industry Radio, Media Industrien sektorea denez, bere lurreko telebista sareak zabaltzen ari da. Urte amaieraraino [Gehiago ...]\n26-27-28 ospatuko da uztailean, Turkia handiena musika elektronikoaren jaialdia Big Erre 3 egunetan uda Sile erregai bigburn suaren horrek du hirugarren batera tradizio bat aurten izango Istanbul ospatuko da, markagailua Sile WOODYVILLE Treehouses berria 'hamargarren bihurtu zehar [Gehiago ...]\nEmektar Makinak 'hilabete epe interesgarriari eta kanpaina aukera bat erosi nahi duten enpresei makina. Emektar Makina, makineria erosi nahi duten enpresen jabeentzako kanpainak eta zerbitzuak eskaintzen ditu, enpresak epemuga egoki ordaintzearen bidez erosteko zuzeneko kostua eskaintzen du. [Gehiago ...]\nCW Energiak Century teilatuak sortzen ditu\nCW Energyk eguzki teilak erresistenteak eta iragazgaitzak dituen eguzki-panelak ekoiztu ditu, mende honetako teilak deitzen ditut leri izenekoak. Mende honetako uygun teilak sortutako teilak zuzeneko eguzki-argia egokia dira. Teilak dituzten kautxu bereziak dituzten teilatuak, teilatua egokia, ura-aire-hezetasuna-tenperatura iragazgaitzak, eguraldi guztiak [Gehiago ...]\nFinketa Produkzioarekin DCS modernoekin handitzen da\nFinketa Produkzioarekin DCS modernoekin handitzen da. Munduko laugarren ekoizle zink handienak ezusteko denbora luzeak egiten zituen, eta horregatik arrisku operatiboak eta finantzarioak 1.000.000 $ 100 baino gehiago ekarri zituen. Zinkaren hasierako erauzketa, bestea [Gehiago ...]\nDKM Constructionek lehen sari ospetsua irabazi zuen\nSustain International Sustainable Structures Symposium (ISBS) jardunaldiaren laugarren kapsamında, Europar Batasuneko proiektu baten barruan sortu zen 18-20 uztailean 2019 Dallas-Texas / USA, Ankara-Gazi University-Texas Tech-Texas University-Texas Unibertsitatea A&M Merkataritza Unibertsitateko partzuergoan, American Institute of Architects-AIA [Gehiago ...]\n3. 2-4 Nazioarteko Hiria, Ingurumena eta Osasun Kongresua, apirilean, 2020 ospatuko da Izmir\nBizilagun, auzoetan, probintzietan, eskualdeetan, kontinenteetan, uharteetan eta edertasun esparru osoan bizi gara. Apirilaren 2020 elkarrekin hitz egiteko, gure mundu Turkian bilduko da. 3-2, Nazioarteko Hiria, Ingurumena eta Osasun Kongresua, irailaren 10ean ospatuko da Izmir, 4 [Gehiago ...]\nRAYEN Enpresaren sarrera\nRAYEN proiektua eta aholkularitza. Trenbide elektrifikazio sistemen alorrean zerbitzu ugari eskaintzen dituen ingeniaritza enpresa bat da, eta elektrizitatea igortzeko trenbide-ibilgailuen bidez elektrizitatea igortzeko soluziorik onenak eskaintzea da. Trenbide Trenbide Elektrikoen Fundazioa [Gehiago ...]\n• 2014 YEAR JATORRIZTATU DA ITALIAN AGUSTOSEN. • LANEKO ORDUTEGIA • 6750 TONE GRAN CASTOR OTO • 12 PCS 1 DIRECTION PLATAFORMA • 2 PCS SAG ETA LEFT WIRE DRAWING CRANE • [Gehiago ...]\nOinezkoentzako lehentasuna duen trafikoa Erzurum Metropolitan-etik\nErzurum Metropolitar Udalak bere bulegoak "oinezkoentzako trafikoaren aplikazioen" esparruan kokatu ditu. Aplikazioari buruz sentsibilizatzeko, metropoli taldeek oinezkoentzako pasabideak eta hiru dimentsiotako pasabideak sortu zituzten, kolore gorri eta zuriak, hiriko hainbat puntutan. egina [Gehiago ...]\nIstanbulLight, 12. International Lighting Lighting & Electrical Equipment eta Kongresua, 18-21 irailaren 10ean ospatuko da Istanbul Expo Center-en. Argiztapen Ekipo Fabrikatzaileen Elkarteak (AGİD) eta Turkiako Argiztapen Batzorde Nazionalak antolatutako azokan (ATMK), Turkish Lighting [Gehiago ...]\n3 pertsona karrileko erreproduzitzaileekin jolasten ari den bitartean Kırıkkale-n\nKırıkkale Errepublika Turkiako Estatuko Trenbideak (TCDD), trenbide-ontziak 3 susmagarri jolasean atxilotu eta kartzelara bidali. Gertaera, Kırıkkale Factories Quarter Cemal Gürses Street gertatu zen. Jasotako informazioaren arabera, Turkiako Estatuko Trenbideak (TCDD) [Gehiago ...]\nCCNP Routing and Switching ziurtagiria oso baloratzen da mundu osoan. CCNA Routing and Switching irabazi duten espezialistentzako diseinatutako kredentzial profesionala da. Sistema eta sare horiei zuzenduta dago [Gehiago ...]\nExamsnap Cisco Zergatik Ziurtagiriak Popular Are Erakusten saiatzen ari da\nPrograma orokorraren balioa, garrantzia eta kalitateari dagokionez, Cisco IT hornitzaileetako bat da IT ziurtagiriari dagokionez. Zalantzarik gabe, zure ibilbide profesionalarekin bat datorren Cisco ziurtagiri programan erregistratu behar duzula entzun duzu. Beno, berriro entzungo duzu, nahiko errespetagarria delako, batez ere Cisco gisa. [Gehiago ...]